Paġna Dawn it-testi huma disponibbli fuq: H. Kanninen, President tal-Awla, M. Jaeger, N. Półtorak, O. Porchia u M. Stancu, Imħallfin. Kulleġġ ġudikanti A: M. Jaeger u N. Półtorak, Imħallfin; Kulleġġ ġudikanti B: M. Jaeger u O. Porchia, Imħallfin; Kulleġġ ġudikanti C: M. Jaeger u M. Stancu, Imħallfin; Kulleġġ ġudikanti D: N. Półtorak u O. Porchia, Imħallfin; Kulleġġ ġudikanti E: N. Półtorak u M. Stancu, Imħallfin; Kulleġġ ġudikanti F: O. Porchia u M. Stancu, Imħallfin. Kulleġġ ġudikanti A: I. Labucka u F. Schalin, Imħallfin; Kulleġġ ġudikanti B: I. Labucka u P. Škvařilová-Pelzl, Imħallfin; Kulleġġ ġudikanti C: I. Labucka u I. Nõmm, Imħallfin; Kulleġġ ġudikanti D: F. Schalin u P. Škvařilová-Pelzl, Imħallfin; Kulleġġ ġudikanti E: F. Schalin u I. Nõmm, Imħallfin; Kulleġġ ġudikanti F: P. Škvařilová-Pelzl u I. Nõmm, Imħallfin. A. M. Collins, President tal-Awla; Kulleġġ ġudikanti A: V. Kreuschitz u Z. Csehi, Imħallfin; Kulleġġ ġudikanti B: V. Kreuschitz u G. De Baerei, Imħallfin; Kulleġġ ġudikanti C: V. Kreuschitz u G. Steinfatt, Imħallfin; Kulleġġ ġudikanti D: Z. Csehi u G. De Baerei, Imħallfin; Kulleġġ ġudikanti E: Z. Csehi u G. Steinfatt, Imħallfin; Kulleġġ ġudikanti F: G. De Baerei u G. Steinfatt, Imħallfin. S. Gervasoni, President tal-Awla; Kulleġġ ġudikanti A: L. Madise u P. Nihoul, Imħallfin; Kulleġġ ġudikanti B: L. Madise u R. Frendo, Imħallfin; Kulleġġ ġudikanti D: P. Nihoul u R. Frendo, Imħallfin; D. Spielmann, President tal-Awla, U. Öberg, O. Spineanu-Matei, R. Mastroianni u R. Norkus, Imħallfin. Kulleġġ ġudikanti A: U. Öberg u O. Spineanu-Matei, Imħallfin; Kulleġġ ġudikanti B: U. Öberg u R. Mastroianni, Imħallfin; Kulleġġ ġudikanti C: O. Spineanu-Matei u R. Mastroianni, Imħallfin. A. Marcoulli, President tal-Awla, S. Frimodt Nielsen, J. Schwarcz, C. Iliopoulos u R. Norkus, Imħallfin. A. Marcoulli, President tal-Awla; Kulleġġ ġudikanti A: S. Frimodt Nielsen u J. Schwarcz, Imħallfin; Kulleġġ ġudikanti B: S. Frimodt Nielsen u C. Iliopoulos, Imħallfin; Kulleġġ ġudikanti C: S. Frimodt Nielsen u R. Norkus, Imħallfin; Kulleġġ ġudikanti D: J. Schwarcz u C. Iliopoulos, Imħallfin; Kulleġġ ġudikanti E: J. Schwarcz u R. Norkus, Imħallfin; Kulleġġ ġudikanti F: C. Iliopoulos u R. Norkus, Imħallfin. R. da Silva Passos, President tal-Awla, V. Valančius, I. Reine, L. Truchot u M. Sampol Pucurull, Imħallfin. Kulleġġ ġudikanti A: V. Valančius u I. Reine, Imħallfin; Kulleġġ ġudikanti B: V. Valančius u L. Truchot, Imħallfin; Kulleġġ ġudikanti C: V. Valančius u M. Sampol Pucurull, Imħallfin; Kulleġġ ġudikanti D: I. Reine u L. Truchot, Imħallfin; Kulleġġ ġudikanti E: I. Reine u M. Sampol Pucurull, Imħallfin; Kulleġġ ġudikanti F: L. Truchot u M. Sampol Pucurull, Imħallfin. Kulleġġ ġudikanti A: R. Barents u C. Mac Eochaidh, Imħallfin; Kulleġġ ġudikanti B: R. Barents u T. R. Pynnä, Imħallfin; Kulleġġ ġudikanti C: R. Barents u J. C. Laitenberger, Imħallfin; Kulleġġ ġudikanti D: C. Mac Eochaidh u T. R. Pynnä, Imħallfin; Kulleġġ ġudikanti E: C. Mac Eochaidh u J. C. Laitenberger, Imħallfin; Kulleġġ ġudikanti F: T. R. Pynnä u J. C. Laitenberger, Imħallfin. M. J. Costeira, President tal-Awla, D. Gratsias, M. Kancheva, B. Berke u T. Perišin, Imħallfin. Kulleġġ ġudikanti A: D. Gratsias u M. Kancheva, Imħallfin; Kulleġġ ġudikanti B: D. Gratsias u B. Berke, Imħallfin; Kulleġġ ġudikanti C: D. Gratsias u T. Perišin, Imħallfin; Kulleġġ ġudikanti D: M. Kancheva u B. Berke, Imħallfin; Kulleġġ ġudikanti E: M. Kancheva u T. Perišin, Imħallfin; Kulleġġ ġudikanti F: B. Berke u T. Perišin, Imħallfin. Kulleġġ ġudikanti A: E. Buttigieg u J. M. Passer, Imħallfin; Kulleġġ ġudikanti B: E. Buttigieg u K. Kowalik-Bańczyk, Imħallfin; Kulleġġ ġudikanti C: E. Buttigieg u G. Hesse, Imħallfin; Kulleġġ ġudikanti D: J. M. Passer u K. Kowalik-Bańczyk, Imħallfin; Kulleġġ ġudikanti E: J. M. Passer u G. Hesse, Imħallfin; Kulleġġ ġudikanti F: K. Kowalik-Bańczyk u G. Hesse, Imħallfin. Il-Ħames Awla komposta minn erba' Mħallfin hija estiża biż-żieda tal-ħames Imħallef mis-Sitt Awla. Il-ħames Imħallef jinħatar skont l-ordni invers stabbilit fl-Artikolu 8 tar-Regoli tal-Proċedura għall-perijodu tal-31 ta' Awwissu 2022. Il-Qorti Ġenerali tikkonferma d-deċiżjoni tagħha tal-4 ta' Ottubru 2019 li tgħid li l-Ewwel, ir-Raba', is-Seba' u t-Tmien Awli huma inkarigati mill-kawżi mressqa abbażi tal-Artikolu 270 TFUE u, jekk ikun il-każ, tal-Artikolu 50a tal-Protokoll dwar l-Istatut tal-Qorti tal-Ġustizzja tal-Unjoni Ewropea, u t-Tieni, it-Tielet, il-Ħames, is-Sitt, id-Disa' u l-Għaxar Awli huma inkarigati mill-kawżi relatati mad-drittijiet tal-proprjetà intelletwali koperti mit-Titolu IV tar-Regoli tal-Proċedura. Hija tikkonferma wkoll li: Il-President u l-Viċi President ma humiex assenjati b'mod permanenti lil Awla; Matul kull sena ġudizzjarja, il-Viċi President għandu jippresjedi f'kull waħda mill-għaxar awli komposti minn ħames Imħallfin, u dan f'kawża għal kull awla skont l-ordni li ġej: L-ewwel kawża li tintbgħat, b'deċiżjoni tal-Qorti Ġenerali, quddiem kulleġġ ġudikanti estiż kompost minn ħames Imħallfin tal-Ewwel Awla, tat-Tieni Awla, tat-Tielet Awla, tar-Raba' Awla u tal-Ħames Awla; It-tielet kawża li tintbgħat, b'deċiżjoni tal-Qorti Ġenerali, quddiem kulleġġ ġudikanti estiż kompost minn ħames Imħallfin tas-Sitt Awla, tas-Seba' Awla, tat-Tmien Awla, tad-Disa' Awla u tal-Għaxar Awla. Meta l-Viċi President, f'din il-kwalità, jippresjedi kulleġġ ġudikanti kompost minn ħames Imħallfin, dan għandu jkun kompost mill-Viċi President, mill-Imħallfin tal-Kulleġġ ġudikanti kompost minn tliet Imħallfin li quddiemu tkun tressqet inizjalment il-kawża kif ukoll minn wieħed mill-Imħallfin l-oħra tal-Awla kkonċernata, iddeterminat abbażi tal-ordni invers stabbilit fl-Artikolu 8 tar-Regoli tal-Proċedura. Lingwa tal-kawża: il-Franċiż Id-Direttiva 2009/73/KE tal-Parlament Ewropew u tal-Kunsill tat-13 ta' Lulju 2009 dwar ir-regoli komuni għas-suq intern tal-gass naturali u li tħassar id-Direttiva 2003/55/KE, għandha tiġi interpretata fis-sens li ma tipprekludix li l-effetti ta' deċiżjoni ta' awtorità regolatorja, li taġixxi bħala awtorità tar-riżoluzzjoni tat-tilwima, prevista fl-Artikolu 41(11) ta' din id-direttiva, jestendu għas-sitwazzjoni tal-partijiet fit-tilwima li hija adita biha li kienet tipprevali bejn dawn tal-aħħar qabel il-bidu ta' din it-tilwima, b'mod partikolari, fir-rigward ta' kuntratt għat-trażmissjoni ta' gass naturali, billi parti fl-imsemmija tilwima tiġi ordnata tirrendi dan il-kuntratt konformi mad-dritt tal-Unjoni għall-perijodu kuntrattwali kollu. Lingwa tal-kawża: il-Ġermaniż L-Artikolu 15(1) tat-Tieni Direttiva tal-Kunsill 90/619/KEE tat-8 ta' Novembru 1990 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi relatati mal-assigurazjoni diretta għall-ħajja, li tistabbilixxi dispożizzjonijiet sabiex jiġi ffaċilitat l-eżerċizzju effettiv tal-libertà li jiġu pprovduti servizzi u li temenda d-Direttiva 79/267/KEE, kif emendata bid-Direttiva tal-Kunsill 92/96/KEE tal-10 ta' Novembru 1992, moqri flimkien mal-Artikolu 31 tad-Direttiva tal-Kunsill 92/96/KEE tal-10 ta' Novembru 1992 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi relatati mal-assigurazzjoni diretta għall-ħajja, u li temenda d-Direttivi 79/267/KEE u 90/619/KEE (it-Tielet Direttiva dwar l-assigurazzjoni għall-ħajja), l-Artikolu 35(1) tad-Direttiva 2002/83 tal-Parlament Ewropew u tal-Kunsill tal-5 ta' Novembru 2002 li tikkonċerna l-assigurazzjoni fuq il-ħajja, moqri flimkien mal-Artikolu 36(1) ta' din id-direttiva, kif ukoll l-Artikolu 185(1) tad-Direttiva 2009/138/KE tal-Parlament Ewropew u tal-Kunsill tal-25 ta' Novembru 2009 dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II), moqri flimkien mal-Artikolu 186(1) ta' din id-direttiva, għandhom jiġu interpretati fis-sens li t-terminu għall-eżerċizzju tad-dritt ta' rinunzja għal kuntratt ta' assigurazzjoni għall-ħajja jibda jiddekorri mill-mument li fih id-detentur tal-polza ta' assigurazzjoni jiġi informat li l-kuntratt huwa konkluż, anki jekk l-informazzjoni mogħtija mill-impriża ta' assigurazzjoni lil dan id-detentur tonqos milli tispeċifika li d-dritt nazzjonali applikabbli għall-kuntratt ma jipprevedi ebda rekwiżit formali għall-finijiet tal-eżerċizzju tal-imsemmi dritt ta' rinunzja, jew tindika rekwiżiti formali li fil-verità ma humiex rikjesti mid-dritt nazzjonali applikabbli għal dan il-kuntratt jew mill-klawżoli kuntrattwali tal-imsemmi kuntratt, kemm-il darba tali indikazzjoni ma ċċaħħadx lid-detenturi tal-polza ta' assigurazzjoni mill-possibbiltà li jeżerċitaw id-dritt ta' rinunzja tagħhom essenzjalment fl-istess kundizzjonijiet bħal dawk li kienu japplikaw li kieku l-informazzjoni kienet preċiża. Huma l-qrati tar-rinviju li għandhom jevalwaw, fuq il-bażi ta' evalwazzjoni globali li tieħu inkunsiderazzjoni b'mod partikolari l-kuntest leġiżlattiv nazzjonali u l-fatti fil-kawżi prinċipali, jekk l-iżball li jinsab fl-informazzjoni mogħtija lid-detentur tal-polza ta' assigurazzjoni jċaħħdux minn tali possibbiltà. L-Artikolu 15(1) tad-Direttiva 90/619, kif emendata bid-Direttiva 92/96, moqri flimkien mal-Artikolu 31 tad-Direttiva 92/96, għandu jiġi interpretat fis-sens li, fl-assenza ta' informazzjoni mogħtija mill-impriża ta' assigurazzjoni lid-detentur tal-polza ta' assigurazzjoni, dwar id-dritt ta' rinunzja ta' dan tal-aħħar, jew fil-preżenza ta' informazzjoni mogħtija mill-impriża ta' assigurazzjoni li tkun tant żbaljata li ċċaħħad lid-detentur tal-polza ta' assigurazzjoni mill-possibbiltà li jeżerċita d-dritt ta' rinunzja tiegħu, essenzjalment, fl-istess kundizzjonijiet bħal dawk li kienu jkunu applikabbli li kieku l-informazzjoni kienet preċiża, it-terminu għall-eżerċizzju tad-dritt ta' rinunzja ma jiddekorrix, anki jekk id-detentur tal-polza ta' assigurazzjoni sar jaf bl-eżistenza tad-dritt ta' rinunzja b'mezzi oħra. L-Artikolu 15(1) tad-Direttiva 90/619, kif emendata bid-Direttiva 92/96, moqri flimkien mal-Artikolu 31 tad-Direttiva 92/96, u l-Artikolu 35(1) tad-Direttiva 2002/83, moqri flimkien mal-Artikolu 36(1) ta' din id-direttiva, għandhom jiġu interpretati fis-sens li, ladarba jiġi xolt il-kuntratt u ladarba jiġu ssodisfatti l-obbligi kollha li joħorġu minnu, fosthom b'mod partikolari l-ħlas, mill-impriża ta' assigurazzjoni, tal-valur tax-xiri mill-ġdid, id-detentur tal-polza ta' assigurazzjoni jkun għadu jista' jeżerċita d-dritt ta' rinunzja tiegħu, kemm il-darba d-dritt applikabbli għall-kuntratt ma jirregolax l-effetti legali tal-assenza ta' informazzjoni dwar id-dritt ta' rinunzja jew l-għoti ta' informazzjoni żbaljata. L-Artikolu 15(1) tad-Direttiva 90/619, kif emendata bid-Direttiva 92/96, l-Artikolu 35(1) tad-Direttiva 2002/83 u l-Artikolu 185(1) tad-Direttiva 2009/138 għandhom jiġu interpretati fis-sens li jipprekludu leġiżlazzjoni nazzjonali li tipprovdi li l-impriża ta' assigurazzjoni hija obbligata tirrimborsa, lil detentur ta' polza ta' assigurazzjoni li jkun eżerċita d-dritt ta' rinunzja tiegħu, il-valur tax-xiri mill-ġdid biss. L-Artikolu 15(1) tad-Direttiva 90/619, kif emendata bid-Direttiva 92/96, l-Artikolu 35(1) tad-Direttiva 2002/83 u l-Artikolu 186(1) tad-Direttiva 2009/138 għandhom jiġu interpretati fis-sens li ma jipprekludux leġiżlazzjoni nazzjonali li tipprevedi terminu ta' preskrizzjoni ta' tliet snin għall-eżerċizzju tad-dritt għall-interessi remunerattivi marbut mal-ħlas lura ta' somom imħallsa indebitament mitlub minn detentur ta' polza ta' assigurazzjoni li jkun eżerċita d-dritt ta' rinunzja tiegħu, kemm-il darba l-iffissar ta' tali terminu ma jdaħħalx inkwistjoni l-effettività tad-dritt ta' rinunzja ta' dan id-detentur, punt dan li għandu jiġi vverifikat mill-qorti tar-rinviju fil-Kawża C-479/18. Lingwa tal-kawża: it-Taljan L-Artikolu 107 TFUE għandu jiġi interpretat fis-sens li, taħt riżerva tal-verifiki li għandha twettaq il-qorti tar-rinviju, kemm l-għoti ta' somma ta' flus lil impriża pubblika li tkun tinsab f'kundizzjonijiet finanzjarji serji kif ukoll it-trasferiment tal-holding kollu miżmum minn Stat Membru fil-kapital ta' din l-impriża lil impriża pubblika oħra, mingħajr korrispettiv, iżda bl-obbligu ta' din tal-aħħar li tirrimedja għall-iżbilanċ patrimonjali tal-ewwel impriża, jistgħu jiġu kkwalifikati bħala "għajnuna mill-Istat" fis-sens ta' dan l-Artikolu 107 TFUE. Id-dritt tal-Unjoni għandu jiġi interpretat fis-sens li, peress li tali miżuri, bħall-għoti ta' somma ta' flus lil impriża pubblika li tkun tinsab f'diffikultajiet finanzjarji serji jew it-trasferiment tal-holding kollu miżmum minn Stat Membru fil-kapital ta' din l-impriża lil impriża pubblika oħra, mingħajr kontroparti, iżda bl-obbligu għal din tal-aħħar li tirrimedja għall-iżbilanċ patrimonjali tal-ewwel waħda, huma kkwalifikati bħala "għajnuna mill-Istat", fis-sens tal-Artikolu 107 TFUE, hija l-qorti tar-rinviju li għandha tiġbed il-konsegwenzi kollha li jirriżultaw mill-fatt li din l-għajnuna ma ġietx innotifikata lill-Kummissjoni Ewropea, bi ksur tad-dispożizzjonijiet tal-Artikolu 108(3) TFUE u għandhom għalhekk jiġu kkunsidrati bħala illegali. Lingwa tal-kawża: l-Ingliż L-appell huwa miċħud. Patrick Grégor Puppinck, Filippo Vari, Jakub Baltroszewicz u Manfred Liebner kif ukoll Josephine Quintavalle, Edith Frivaldszky u Alicia Latorre Canizares huma kkundannati jbatu, minbarra l-ispejjeż rispettivi tagħhom, dawk sostnuti mill-Kummissjoni Ewropea. Lingwa tal-kawża: l-Ispanjol L-Artikolu 7(2)(d) u (e) tar-Regolament (KE) Nru 1896/2006 tal-Parlament Ewropew u tal-Kunsill tat-12 ta' Diċembru 2006 li joħloq proċedura għal ordni ta' ħlas Ewropea, kif ukoll l-Artikolu 6(1) u l-Artikolu 7(1) tad-Direttiva tal-Kunsill 93/13/KEE tal-5 ta' April 1993 dwar klawżoli inġusti f'kuntratti mal-konsumatur, kif interpretati mill-Qorti tal-Ġustizzja u moqrija fid-dawl tal-Artikolu 38 tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li jippermettu li "qorti", fis-sens tal-imsemmi regolament, adita fil-kuntest ta' proċedura Ewropea għal ordni ta' ħlas, titlob mingħand il-kreditur informazzjoni addizzjonali fir-rigward tal-klawżoli tal-kuntratt invokati insostenn tad-dejn inkwistjoni, sabiex twettaq l-istħarriġ ex officio tan-natura eventwalment inġusta ta' dawn il-klawżoli u, b'konsegwenza ta' dan, li jipprekludu leġiżlazzjoni nazzjonali, li tiddikjara inammissibbli dokumenti addizzjonali prodotti għal dan il-għan. Lingwa tal-kawża: il-Franċiż Is-sentenza tal-Qorti Ġenerali tal-Unjoni Ewropea tat-3 ta' Mejju 2018, HK vs Il-Kummissjoni (T-574/16, mhux ippubblikata, EU:T:2018:252), hija annullata. Ir-rikors ippreżentat minn HK intiż għall-annullament tad-deċiżjoni tal-Kummissjoni Ewropea li tirrifjutalu l-benefiċċju tal-pensjoni tas-superstiti u sabiex jikseb kumpens għad-danni materjali u morali allegatament imġarrba huwa miċħud. HK, il-Kummissjoni Ewropea u l-Kunsill tal-Unjoni Ewropea għandhom ibatu l-ispejjeż rispettivi tagħhom relatati mal-proċedura tal-ewwel istanza u mal-appell. Lingwa tal-kawża: it-Taljan L-Artikolu 49 TFUE għandu jiġi interpretat fis-sens li jipprekludi miżura nazzjonali li tagħti dritt ta' prelazzjoni inkundizzjonata favur spiżjara impjegati ta' spiżerija komunali fil-każ ta' trasferiment ta' din tal-aħħar permezz ta' sejħa għal offerti. Lingwa tal-kawża: l-Olandiż Il-kunċett ta' "prodott bijoċidali", fis-sens tal-Artikolu 3(1)(a) tar-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali, għandu jiġi interpretat fis-sens li jkopri prodotti li fihom waħda jew iktar speċi ta' batterji, enzimi jew komponenti oħra li, minħabba l-mod ta' azzjoni speċifika tagħhom, ma jaġixxux, bħala prinċipju, b'mod dirett fuq l-organiżmi ta' ħsara li għalihom huma maħsuba iżda fuq il-ħolqien jew iż-żamma ta' habitat li jiffavorixxi dawn l-organiżmi ta' ħsara, bil-kundizzjoni li dawn il-prodotti jinvolvu azzjoni li ma hijiex azzjoni sempliċement fiżika jew mekkanika u li tagħmel parti integrali minn katina ta' kawżalità li l-għan tagħha jkun li tipproduċi effett inibitorju għall-imsemmija organiżmi. L-Artikolu 3(1)(a) tar-Regolament Nru 528/2012 għandu jiġi interpretat fis-sens li l-fatt li prodott ma għandux jiġi applikat fuq il-wiċċ li għandu jiġi ttrattat qabel ma jiġu eliminati l-organiżmi ta' ħsara li għalihom ikun maħsub u li jkunu jinsabu fuq dan il-wiċċ ma għandux impatt fuq il-klassifikazzjoni ta' dan il-prodott bħala "prodott bijoċidali", fis-sens ta' din id-dispożizzjoni. L-Artikolu 3(1)(a) tar-Regolament Nru 528/2012 għandu jiġi interpretat fis-sens li l-perijodu li fih prodott jaġixxi ma għandux impatt fuq il-klassifikazzjoni ta' dan il-prodott bħala "prodott bijoċidali", fis-sens ta' din id-dispożizzjoni. Lingwa tal-kawża: l-Ingliż L-eżami tad-domandi preliminari ma żvela ebda element ta' natura li jaffettwa l-validità tar-Regolament ta' Implimentazzjoni tal-Kummissjoni (UE) 2017/1167 dwar il-klassifikazzjoni ta' ċerti oġġetti fin-Nomenklatura Magħquda. Lingwa tal-kawża: ir-Rumen Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud għandha tiġi interpretata fis-sens li ma tipprekludix li l-partijiet fi tranżazzjoni intiża għat-trasferiment tal-proprjetà ta' proprjetajiet immobbli jaqblu dwar klawżola li tipprovdi li l-akkwirent futur għandu jbati totalment jew parzjalment l-ispejjeż relatati mal-formalitajiet amministrattivi marbuta ma' din it-tranżazzjoni, b'mod partikolari dawk relatati mal-ewwel iskrizzjoni ta' dawn il-proprjetajiet immobbli fir-reġistru tal-artijiet nazzjonali. Madankollu, is-sempliċi preżenza ta' tali klawżola f'wegħda sinallagmatika ta' bejgħ ta' proprjetajiet immobbli ma hijiex determinanti għall-finijiet li jsir magħruf jekk l-akkwirent futur għandux dritt inaqqas it-taxxa fuq il-valur miżjud marbuta mal-ħlas tal-ispejjeż li jirriżultaw mill-ewwel iskrizzjoni tal-proprjetajiet immobbli kkonċernati fir-reġistru tal-artijiet nazzjonali. Id-Direttiva 2006/112, b'mod partikolari l-Artikolu 28 tagħha, għandha tiġi interpretata fis-sens li, fil-kuntest ta' wegħda sinallagmatika ta' bejgħ ta' proprjetajiet immobbli mhux iskritti fir-reġistru tal-artijiet nazzjonali, l-akkwirent futur taxxabbli li, hekk kif huwa impenja ruħu b'mod kuntrattwali fir-rigward tal-bejjiegħ futur, iwettaq l-atti neċessarji għall-ewwel iskrizzjoni tal-proprjetajiet immobbli kkonċernati fl-imsemmi reġistru billi jirrikorri għal servizzi pprovduti minn terzi taxxabbli, huwa meqjus li pprovda personalment, lill-bejjiegħ futur, is-servizzi inkwistjoni, fis-sens ta' dan l-Artikolu 28, anki jekk il-partijiet fil-kuntratt qablu li l-prezz tal-bejgħ tal-imsemmija proprjetajiet immobbli ma jinkludix il-korrispettiv tat-tranżazzjonijiet ta' reġistrazzjoni tal-artijiet. Lingwa tal-kawża: is-Slovakk L-Artikolu 10(2)(g) tad-Direttiva 2008/48/KE tal-Parlament Ewropew u tal-Kunsill, tat-23 ta' April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE kif emendata bid-Direttiva tal-Kummissjoni 2011/90/UE tal-14 ta' Novembru 2011 għandu jiġi interpretat fis-sens li jipprekludi li, fi ftehim ta' kreditu għall-konsum, ir-rata ta' imposta perċentwali fis-sena tkun espressa mhux b'rata unika, iżda b'medda li tirreferi għal rata minima u għal rata massima. Lingwa tal-kawża: l-Ispanjol L-Artikolu 9 tal-Protokoll (Nru 7) dwar il-Privileġġi u l-Immunitajiet tal-Unjoni Ewropea għandu jiġi interpretat fis-sens li: persuna li ġiet uffiċjalment ipproklamata eletta fil-Parlament Ewropew meta hija kienet is-suġġett ta' miżura ta' tpoġġija taħt detenzjoni provviżorja fil-kuntest ta' proċedura għal reati kriminali serji, iżda li ma ġietx awtorizzata tikkonforma ruħha ma' ċerti rekwiżiti previsti mid-dritt intern wara tali proklamazzjoni kif ukoll li tmur il-Parlament Ewropew, sabiex tieħu sehem fl-ewwel sessjoni tiegħu, għandha titqies li tgawdi minn immunità bis-saħħa tat-tieni paragrafu ta' dan l-artikolu; din l-immunità timplika t-tneħħija ta' miżura ta' tpoġġija taħt detenzjoni provviżorja imposta fuq il-persuna kkonċernata, sabiex tkun tista' tmur il-Parlament Ewropew u hemmhekk tissodisfa l-formalitajiet meħtieġa. Madankollu, jekk il-qorti nazzjonali kompetenti tqis li din il-miżura għandha tinżamm wara l-kisba, mill-persuna msemmija, tal-kwalità ta' membru tal-Parlament Ewropew, hija għandha titlob malajr kemm jista' jkun lill-Parlament Ewropew li jneħħi l-imsemmija immunità, abbażi tat-tielet paragrafu tal-Artikolu 9 tal-istess protokoll. Lingwa tal-kawża: il-Pollakk L-appell huwa miċħud bħala manifestament inammissibbli. Ir-Repubblika tal-Polonja għandha tbati l-ispejjeż rispettivi tagħha u dawk sostnuti mill-Kummissjoni Ewropea. Lingwa tal-kawża: l-Ungeriż Ir-responsabbiltà ta' Stat Membru għad-danni kkawżati minn deċiżjoni ta' qorti nazzjonali li tiddeċiedi fl-aħħar istanza li tikser regola tad-dritt tal-Unjoni hija rregolata mill-kundizzjonijiet iddikjarati mill-Qorti tal-Ġustizzja, b'mod partikolari fil-punt 51 tas-sentenza tat-30 ta' Settembru 2003, Köbler (C-224/01, EU:C:2003:513), b'danakollu mingħajr ma jiġi eskluż li r-responsabbiltà ta' dan l-Istat tista' tirriżulta taħt kundizzjonijiet inqas restrittivi fuq il-bażi tad-dritt nazzjonali. Din ir-responsabbiltà ma hijiex eskluża bil-fatt li din id-deċiżjoni tkun saret res judicata. Fil-kuntest tal-applikazzjoni ta' din ir-responsabbiltà hija l-qorti nazzjonali adita bit-talba għad-danni li għandha tevalwa, billi tieħu inkunsiderazzjoni l-elementi kollha li jikkaratterizzaw is-sitwazzjoni inkwistjoni, jekk il-qorti nazzjonali li tiddeċiedi fl-aħħar istanza wettqitx ksur suffiċjentement serju tad-dritt tal-Unjoni billi b'mod manifest tkun marret kontra d-dritt tal-Unjoni applikabbli, inkluża l-ġurisprudenza rilevanti tal-Qorti tal-Ġustizzja. Min-naħa l-oħra, id-dritt tal-Unjoni jipprekludi regola tad-dritt nazzjonali li, f'tali każ, teskludi b'mod ġenerali mid-danni li jistgħu jkunu suġġetti għal kumpens l-ispejjeż li parti tkun ġarrbet mid-deċiżjoni tal-qorti nazzjonali li tkun ikkawżat preġudizzju. Id-dritt tal-Unjoni, b'mod partikolari d-Direttiva tal-Kunsill 89/665/KE tal-21 ta' Diċembru 1989 dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' reviżjoni għall-għoti ta' kuntratti ta' provvista pubblika u xogħlijiet pubbliċi, kif emendata bid-Direttiva 2007/66/KE tal-Parlament Ewropew u tal-Kunsill tal-11 ta' Diċembru 2007, u d-Direttiva tal-Kunsill 92/13/KEE tal-25 ta' Frar 1992 li tikkoordina l-liġijiet, ir-regolamenti u d-dispożizzjonijiet amministrattivi li jirrelataw għall-applikazzjoni tar-regoli Komunitarji dwar il-proċeduri ta' akkwist ta' entitajiet li joperaw fis-setturi ta' l-ilma, l-enerġija, it-trasport u t-telekomunikazzjoni, kif emendata bid-Direttiva 2007/66, kif ukoll il-prinċipji ta' ekwivalenza u ta' effettività, għandu jiġi interpretat fis-sens li ma jipprekludix il-leġiżlazzjoni ta' Stat Membru li ma tawtorizzax ir-reviżjoni ta' deċiżjoni li tkun saret res judicata, ta' qorti tal-imsemmi Stat Membru, li tkun tat deċiżjoni dwar rikors għal annullament kontra att ta' awtorità kontraenti mingħajr ma tkun ittrattat il-kwistjoni li l-eżami tagħha kienet prevista f'sentenza preċedenti tal-Qorti tal-Ġustizzja mogħtija b'riżultat għal talba għal deċiżjoni preliminari mressqa fil-kuntest tal-proċedura relatata ma' dan ir-rikors għal annullament jew f'sentenza preċedenti tal-Qorti tal-Ġustizzja mogħtija b'riżultat għal talba għal deċiżjoni preliminari f'kawża oħra. Madankollu, filwaqt li r-regoli ta' proċedura interni applikabbli jinkludu l-possibbiltà, għall-qorti nazzjonali, li tirrevedi deċiżjoni li tkun saret res judicata sabiex is-sitwazzjoni li tirriżulta minn din id-deċiżjoni ssir kompatibbli ma' deċiżjoni ġudizzjarja definittiva nazzjonali preċedenti, li dwarha l-qorti li tat l-imsemmija sentenza kif ukoll il-partijiet fil-kawża li tat lok għaliha diġà kellhom għarfien, din il-possibbiltà għandha, konformement mal-prinċipji ta' ekwivalenza u ta' effettività, taħt l-istess ċirkustanzi, tieħu preċedenza, sabiex is-sitwazzjoni ssir kompatibbli mad-dritt tal-Unjoni, hekk kif interpretat minn sentenza preċedenti tal-Qorti tal-Ġustizzja. Lingwa tal-kawża: l-Ispanjol L-ewwel paragrafu tal-Artikolu 3 tad-Direttiva 2009/103/KE tal-Parlament Ewropew u tal-Kunsill tas-16 ta' Settembru 2009 dwar l-assigurazzjoni kontra responsabbiltà ċivili fir-rigward tal-użu ta' vetturi bil-mutur u l-infurzar tal-obbligu ta' assigurazzjoni kontra din ir-responsabbiltà, għandu jiġi interpretat fis-sens li tidħol fil-kunċett ta' "użu ta' vetturi", imsemmi f'din id-dispożizzjoni, sitwazzjoni fejn vettura li tkun iċċaqalqet u/jew tkun ġiet ipparkjata f'parkeġġ privat, konformement mal-funzjoni tagħha bħala mezz ta' trasport, tkun involuta f'inċident li seħħ f'dan il-parkeġġ. Lingwa tal-kawża: il-Ġermaniż Ma hemmx lok li tingħata deċiżjoni dwar l-appell. Il-Kummissjoni Ewropea hija kkundannata għall-ispejjeż sostnuti f'din il-proċedura ta' appell. Lingwa tal-kawża:it-Taljan It-talba għal deċiżjoni preliminari mressqa mill-Giudice di pace di L'Aquila (il-Qorti Konċiljatorja ta' L'Aquila, l-Italja), permezz tad-deċiżjoni tad-19 ta' Settembru 2018, hija manifestament inammissibbli. Lingwa tal-kawża: il-Ġermaniż L-Artikolu 20 tad-Direttiva 2014/67/UE tal-Parlament Ewropew u tal-Kunsill tal-15 ta' Mejju 2014 dwar l-infurzar tad-Direttiva 96/71/KE dwar l-istazzjonament ta' ħaddiema fil-qafas tal-prestazzjoni ta' servizzi u li temenda r-Regolament (UE) Nru 1024/2012 dwar il-kooperazzjoni amministrattiva permezz tas-Sistema ta' Informazzjoni tas-Suq Intern ("ir-Regolament tal-IMI"), għandu jiġi interpretat fis-sens li jipprekludi leġiżlazzjoni nazzjonali li tipprevedi, fil-każ ta' nuqqas ta' osservanza tal-obbligi fil-qasam tad-dritt industrijali dwar id-dikjarazzjoni tal-ħaddiema u ż-żamma ta' dokumenti dwar is-salarji, l-impożizzjoni ta' multi ta' ammont għoli: li ma jistgħux ikunu inqas minn ammont stabbilit minn qabel; li jiġu imposti b'mod kumulattiv għal kull ħaddiem ikkonċernat u mingħajr limitu massimu, u flimkien ma' kontribuzzjoni għall-ispejjeż proċedurali sa 20 % tal-ammont tagħhom fil-każ ta' ċaħda tar-rikors ippreżentat kontra d-deċiżjoni li timponihom. Lingwa tal-kawża: l-Ungeriż L-appell huwa miċħud bħala parzjalment manifestament inammissibbli u parzjalment manifestament infondat. (OPS Újpest Kft.) għandha tbati, minbarra l-ispejjeż tagħha, dawk sostnuti mill-Kummissjoni Ewropea. Lingwa tal-kawża: l-Ungeriż L-appell huwa miċħud bħala manifestament infondat. (Lux-Rehab Non-Profit Kft.) għandha tbati, minbarra l-ispejjeż tagħha, dawk sostnuti mill-Kummissjoni Ewropea. Lingwa tal-kawża: l-Ungeriż L-appell huwa miċħud bħala manifestament infondat. (Motex Kft.) għandha tbati, minbarra l-ispejjeż tagħha, dawk sostnuti mill-Kummissjoni Ewropea. Lingwa tal-kawża: l-Ungeriż L-appell huwa miċħud bħala manifestament infondat. (M Sansz Kft.) għandha tbati, minbarra l-ispejjeż tagħha, dawk sostnuti mill-Kummissjoni Ewropea. Lingwa tal-kawża: il-Ġermaniż Ma hemmx lok li tingħata deċiżjoni dwar dawn l-appelli. Vans Inc., Deichmann SE u l-Uffiċċju tal-Proprjetà Intellettwali tal-Unjoni Ewropea (EUIPO) għandhom ibatu l-ispejjeż rispettivi tagħhom. Lingwa tal-kawża: il-Ġermaniż L-Artikolu 20 tad-Direttiva 2014/67/UE tal-Parlament Ewropew u tal-Kunsill tal-15 ta' Mejju 2014 dwar l-infurzar tad-Direttiva 96/71/KE dwar l-istazzjonament ta' ħaddiema fil-qafas tal-prestazzjoni ta' servizzi u li temenda r-Regolament (UE) Nru 1024/2012 dwar il-kooperazzjoni amministrattiva permezz tas-Sistema ta' Informazzjoni tas-Suq Intern ("ir-Regolament tal-IMI"), għandu jiġi interpretat fis-sens li jipprekludi leġiżlazzjoni nazzjonali li tipprevedi, fil-każ ta' nuqqas ta' osservanza tal-obbligi fil-qasam tad-dritt industrijali dwar id-dikjarazzjoni tal-ħaddiema u ż-żamma ta' dokumenti dwar is-salarji, l-impożizzjoni ta' multi ta' ammont għoli: li ma jistgħux ikunu inqas minn ammont stabbilit minn qabel; li jiġu imposti b'mod kumulattiv għal kull ħaddiem ikkonċernat u mingħajr limitu massimu, u flimkien ma' kontribuzzjoni għall-ispejjeż proċedurali sa 20 % tal-ammont tagħhom fil-każ ta' ċaħda tar-rikors ippreżentat kontra d-deċiżjoni li timponihom. Lingwa tal-kawża: il-Kroat L-Artikolu 7 tar-Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar il-ġurisdizzjoni u r-rikonoxximent u l-eżekuzzjoni ta' sentenzi fi kwistjonijiet ċivili u kummerċjali, għandu jiġi interpretat fis-sens li kawża dwar in-nuqqas ta' eżekuzzjoni ta' obbligi finanzjarji imposti mil-liġi nazzjonali fuq il-koproprjetarji ta' bini għandha tiġi kkunsidrata li taqa' taħt il-kunċett ta' "qasam kuntrattwali", fis-sens tal-punt 1(a) ta' dan ir-regolament. Il-punt 5 tal-Artikolu 7 tar-Regolament Nru 1215/2012 għandu jiġi interpretat fis-sens li kawża, bħal dik inkwistjoni fil-kawża prinċipali, dwar obbligu li jirriżulta mill-pussess, minn kumpannija, ta' bini professjonali fejn hija stabbilita u teżerċita l-attivitajiet tagħha, ma tikkostitwixxix "tilwima li tirriżulta mill-attività ta' fergħa, aġenzija jew stabbiliment ieħor", fis-sens ta' din id-dispożizzjoni. Lingwa tal-kawża: il-Ġermaniż Il-punt 8 tal-Artikolu 2 tad-Direttiva 2011/83/UE tal-Parlament Ewropew u tal-Kunsill tal-25 ta' Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill, moqri flimkien mal-punt 9 tal-Artikolu 2 tagħha, għandu jiġi interpretat fis-sens li kuntratt konkluż bejn kummerċjant u konsumatur fi stand imtella' minn kummerċjant waqt fiera kummerċjali, immedjatament wara li dan il-konsumatur, li kien jinsab fil-passaġġ komuni għad-diversi stands preżenti f'sala ta' espożizzjoni tal-fiera, ikun ġie avviċinat minn dan il-kummerċjant, huwa "kuntratt lil hinn mill-post tan-negozju", fis-sens ta' din id-dispożizzjoni. Lingwa tal-kawża: il-Franċiż Il-punt 2(b) tal-Klawżola 2 tal-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP, konkluż fit-18 ta' Marzu 1999, li jinsab fl-anness għad-Direttiva tal-Kunsill 1999/70/KE tat-28 ta' Ġunju 1999 dwar il-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP, għandu jiġi interpretat fis-sens li ma jipprekludix li leġiżlatur nazzjonali, li, konformement mal-possibbiltà mogħtija lilu minn din id-dispożizzjoni, eskluda mill-kamp ta' applikazzjoni tal-leġiżlazzjoni nazzjonali li tittrasponi d-Direttiva 1999/70 u l-ftehim qafas ċerta kategorija ta' kuntratti, jew naqas milli jadotta miżuri nazzjonali ta' natura li jiżguraw lill-ħaddiema li jaqgħu taħt din il-kategorija ta' kuntratti l-osservanza tal-għanijiet imfittxija mill-ftehim qafas. Lingwa tal-kawża: il-Bulgaru Fil-każ li tingħata risposta fl-affermattiv għall-ewwel domanda, kif għandu jiġi interpretat il-kunċett ta' "vantaġġ ekonomiku li jirriżulta indirettament minn reat kriminali", li jinsab fil-punt 1 tal-Artikolu 2 tad-Direttiva 2014/42? Somma flus, li tkun instabet fi u li tkun ġiet ikkonfiskata mir-residenza tal-persuna kkundannata u tal-familja tagħha, kif ukoll minn vettura bil-mutur użata minnu, tista' tikkostitwixxi tali vantaġġ ekonomiku? L-Artikolu 2 tad-Direttiva 2014/42 għandu jiġi interpretat fis-sens li jipprekludi dispożizzjoni legali, bħall-Artikolu 53(2) tan-Nakazatelen Kodeks (il-Kodiċi Kriminali) tar-Repubblika tal-Bulgarija, li ma tipprevedix is-sekwestru ta' "vantaġġ ekonomiku li jirriżulta indirettament minn reat kriminali"? L-Artikolu 47 tal-Karta tad-Drittijiet Fundamentali għandu jiġi interpretat fis-sens li jipprekludi dispożizzjoni legali nazzjonali, bħall-punt 1 tal-Artikolu 306(1) tan-Nakazatelno-protsesualen Kodeks (il-Kodiċi tal-Proċedura Kriminali) tar-Repubblika tal-Bulgarija, li tippermetti s-sekwestru favur l-Istat ta' somma flus li fir-rigward tagħha jiġi allegat li tappartjeni lil terz, li ma jkunx il-persuna li wettqet ir-reat kriminali, mingħajr il-possibbiltà għal dan it-terz li jitqies bħala parti fil-proċedura u mingħajr il-possibbiltà li jiġi żgurat aċċess dirett għall-ġustizzja għal dan it-terz? Lingwa tal-kawża: l-Ingliż L-appellanti jitolbu li l-Qorti tal-Ġustizzja jogħġobha: tannulla s-sentenza taħt l-appell; tibgħat lura l-kwistjoni lill-Qorti Ġenerali; tikkundanna lill-konvenuta tħallas l-ispejjeż tal-proċedura L-appell jirrigwarda (i) it-terminu "għajnuna mill-Istat" fi skemi ta' enerġija rinnovabbli ffinanzjati mis-settur privat, (ii) l-affidabbiltà tad-deċiżjonijiet tal-konvenuta għaċ-ċittadini tal-Unjoni Ewropea, (iii) il-protezzjoni tal-aspettattivi leġittimi tagħhom kontra l-konvenuta dwar bidla fl-attitudni u (iv) il-limiti tal-abbuż minn konvenuta mill-poteri tagħha. L-appellanti jinvokaw tmien aggravji tal-appell. L-ewwel aggravju: Il-konklużjoni tal-Qorti Ġenerali li l-ittra tal-konvenuta ta' Lulju 2004 lill-assoċjazzjonijiet tal-industrija rilevanti ma tikkostitwixxix deċiżjoni vinkolanti (a) tinterpreta ħażin u tikser il-ġurisprudenza tal-Qorti tal-Ġustizzja dwar il-kwistjoni ta' x'jikkostitwixxi deċiżjoni u (b) ittieħdet bi ksur tal-proċedura li taffettwa ħażin lill-appellanti. It-tieni aggravju: L-appellanti talbu li l-konvenuta kienet marbuta b'deċiżjoni ta' nuqqas ta' għajnuna, li għamlet fl-2006 (id-"Deċiżjoni tal-2006"). Il-konstatazzjoni tal-Qorti Ġenerali li tali motiv kien inammissibbli minħabba li (i) l-appellanti "naqsu milli jidentifikaw dik id-deċiżjoni b'mod preċiż" u (ii) il-motiv li kien sar biss fir-risposta, jikser (a) ir-rekwiżiti tal-ġurisprudenza tal-Qorti tal-Ġustizzja għal deċiżjoni li tkun imminenti u (b) li tikser ir-regoli proċedurali. It-tielet aggravju: Iċ-ċaħda tal-Qorti Ġenerali tal-aspettattivi leġittimi tal-appellanti li l-konvenuta ser iżżomm id-Deċiżjoni tal-2004 tagħha, id-Deċiżjoni tal-2006 tagħha, u l-aġir tagħha muri mill-2004 sad-deċiżjoni kkontestata tal-2016 huwa illegali. L-ewwelnett, ma jikkunsidrax iċ-ċirkostanzi tal-każ għalkemm ma humiex ikkontestati u jikser il-ġurisprudenza tal-Qorti tal-Ġustizzja dwar ir-rekwiżiti għal aspettattivi leġittimi. Fit-tieni lok, huwa bbażat fuq ksur tal-proċedura. Is-sitt aggravju: Permezz tal-ewwel parti tal-ħames motiv tagħhom, l-appellanti sostnew li d-deċiżjoni kkontestata kienet ibbażata fuq żbalji fil-fatt. Bis-seba' motiv tagħhom, l-appellanti sostnew li d-deċiżjoni kkontestata kienet ibbażata fuq żball manifest ta' evalwazzjoni. Il-Qorti Ġenerali (fil-139 u l-166) ċaħdet dawn iż-żewġ motivi. Din it-tkeċċija kienet ibbażata fuq ksur ta' proċedura li taffettwa ħażin lill-appellanti. L-ewwel nett, iċ-ċaħda tal-Qorti Ġenerali tal-ewwel parti tal-ħames motiv ma kellhiex x'taqsam mas-sustanza tagħha minħabba interpretazzjoni ħażina mill-Qorti Ġenerali tal-imsemmi motiv. Hija ma rriflettietx ukoll il-kontenut tal-imsemmi motiv kif stabbilit fir-risposta. Fit-tieni lok, it-tkeċċija tal-Qorti Ġenerali tas-seba' motiv ma tirriflettix il-kontenut ta' dak l-aggravju kif stabbilit fir-risposta. Is-seba' aggravju: L-appellanti jsostnu li ċ-ċaħda tal-Qorti Ġenerali tat-tieni parti tal-ħames motiv tagħhom, dwar ksur tar-regoli proċedurali mill-konvenuta, tikser id-dritt tal-Unjoni. It-tmien aggravju: L-appellanti jsostnu li ċ-ċaħda tal-Qorti Ġenerali tas-sitt motiv tagħhom dwar l-aġġudikazzjoni illegali mill-konvenuta ta' kwistjonijiet barra l-intenzjoni tal-liġi dwar l-għajnuna mill-Istat u l-ksur mill-konvenuta tal-Artikolu 5(1) TUE, jikser id-dritt tal-Unjoni. Lingwa tal-kawża: il-Franċiż L-appellant jitlob li l-Qorti tal-Ġustizzja jogħġobha: tannulla is-sentenza tal-10 ta' Settembru 2019 fil-kawża DK vs SEAE (T-217/18); tannulla d-deċiżjoni tat-23 ta' Mejju 2017 li timponi sanzjoni dixxiplinari kontra r-rikorrent; tikkundanna lis-SEAE għall-ispejjeż taż-żewġ istanzi. Ir-rikorrent jitlob l-annullament tas-sentenza tal-10 ta' Settembru 2019 (T-217/18), li permezz tagħha l-Qorti Ġenerali ċaħdet ir-rikors tiegħu għal annullament u kkundannatu għall-ispejjeż. F'dan ir-rigward ir-rikorrent jinvoka motiv uniku bbażat fuq żball ta' liġi (punti 28 sa 53 tas-sentenza appellata), sa fejn il-Qorti Ġenerali interpretat l-Artikolu 10(b) tal-Anness IX tar-Regolamenti tal-Persunal fis-sens li jippermetti t-teħid inkunsiderazzjoni ta' dannu li diġà ġie kkumpensat bħala ġustifikazzjoni għall-impożizzjoni ta' sanzjoni iktar ħarxa fil-konfront tal-uffiċjal meta mqabbla mas-sanzjoni rrakkomandata mill-Bord Dixxiplinari. Lingwa tal-kawża: il-Bulgaru Huwa possibbli li jinħareġ ordni ta' investigazzjoni Ewropea f'materji kriminali f'dawn iċ-ċirkustanzi? Lingwa tal-kawża: il-Bulgaru Fil-każ li tingħata risposta fl-affermattiv għall-ewwel domanda, kif għandu jiġi interpretat il-kunċett ta' "vantaġġ ekonomiku li jirriżulta indirettament minn reat kriminali", li jinsab fil-punt 1 tal-Artikolu 2 tad-Direttiva 2014/42? Somma flus, li tkun instabet fi u li tkun ġiet ikkonfiskata mir-residenza tal-persuna kkundannata u tal-familja tagħha, kif ukoll minn vettura bil-mutur użata minnu, tista' tikkostitwixxi tali vantaġġ ekonomiku? L-Artikolu 2 tad-Direttiva 2014/42 għandu jiġi interpretat fis-sens li jipprekludi dispożizzjoni legali, bħall-Artikolu 53(2) tan-Nakazatelen Kodeks (il-Kodiċi Kriminali) tar-Repubblika tal-Bulgarija, li ma tipprevedix is-sekwestru ta' "vantaġġ ekonomiku li jirriżulta indirettament minn reat kriminali"? L-Artikolu 47 tal-Karta tad-Drittijiet Fundamentali għandu jiġi interpretat fis-sens li jipprekludi dispożizzjoni legali nazzjonali, bħall-punt 1 tal-Artikolu 306(1) tan-Nakazatelno-protsesualen Kodeks (il-Kodiċi tal-Proċedura Kriminali) tar-Repubblika tal-Bulgarija, li tippermetti s-sekwestru favur l-Istat ta' somma flus li fir-rigward tagħha jiġi allegat li tappartjeni lil terz, li ma jkunx il-persuna li wettqet ir-reat kriminali, mingħajr il-possibbiltà għal dan it-terz li jitqies bħala parti fil-proċedura u mingħajr il-possibbiltà li jiġi żgurat aċċess dirett għall-ġustizzja għal dan it-terz? Lingwa tal-kawża: il-Ġermaniż Il-kawża tħassret mir-Reġistru tal-Qorti tal-Ġustizzja permezz ta' digriet tal-President tal-Qorti tal-Ġustizzja tad-9 ta' Jannar 2020. Lingwa tal-kawża: iċ-Ċek Lingwa tal-kawża: l-Ingliż L-appellanti titlob li l-Qorti tal-Ġustizzja jogħġobha: tiddikjara l-appell ammissibbli; tannulla d-deċiżjoni tal-Kummissjoni tas-6 ta' Marzu 2018; tikkundanna lill-Kummissjoni għall-ispejjeż tal-appell u tal-proċedura quddiem il-Qorti Ġenerali. L-appellanti ssostni li dan l-appell għandu jiġi ddikjarat ammissibbli għaliex il-Qorti Ġenerali wettqet żbalji ta' liġi. Il-Qorti Ġenerali wettqet żball meta kklassifikat il-proċedura segwita skont l-Artikoli 154 u 155 TFUE bħala li ma tistax twassal għal atti ġuridiċi ta' natura leġiżlattiva. Il-ġurisprudenza tal-Qorti tal-Ġustizzja tal-Unjoni Ewropea tistabbilixxi li miżuri adottati permezz tat-tieni proċedura għandhom l-istess konsegwenzi bħal direttivi oħra. It-Trattat ta' Lisbona ma naqqasx ir-rwol tal-imsieħba soċjali jew biddel in-natura tal-miżuri adottati skont it-tieni proċedura. Il-miżuri adottati permezz ta' direttiva bis-saħħa ta' deċiżjoni tal-Kunsill iżommu n-natura leġiżlattiva tagħhom. Il-miżuri adottati permezz ta' direttiva bis-saħħa ta' deċiżjoni tal-Kunsill huma atti leġiżlattivi. Sussidjarjament, jekk jiġi preżunt (liema fatt qed jiġi kkontestat) li d-direttivi adottati bis-saħħa ta' deċiżjoni tal-Kunsill ma humiex atti leġiżlattivi: Huma jistgħu jipproduċu l-istess effetti legali li kellhom qabel l-2007. Konsegwentement, il-Qorti Ġenerali wettqet żball ta' liġi meta ċaħdet l-ewwel motiv tal-appellanti. Il-Qorti Ġenerali wettqet żbalji fl-interpretazzjonijiet letterali, kuntestwali u teleoloġika tagħha tal-Artikoli 154 u 155(2) TFUE. L-interpretazzjoni tal-Qorti Ġenerali tal-Artikolu 155(2) TFUE ma ssegwix il-formulazzjoni espliċita tiegħu. Il-Qorti Ġenerali kellha tiddeċiedi li, meta l-imsieħba soċjali rappreżentattivi jaslu għal ftehim bejn l-imsieħba soċjali u l-ftehim ma jkunx illegali, il-Kummissjoni għandha l-obbligu li tipproponi t-test lill-Kunsill sabiex tiġi adottata deċiżjoni skont it-tieni subparagrafu tal-Artikolu 155(2) TFUE. Il-Qorti Ġenerali kellha tiddeċiedi li l-għażla tal-metodu ta' implimentazzjoni tal-ftehimiet bejn imsieħba soċjali taqa' fuq l-imsieħba soċjali u mhux fuq il-Kummissjoni. Il-Qorti Ġenerali kellha tiddeċiedi li l-Kunsill għandu s-setgħa jiddeċiedi li ma jadottax deċiżjoni skont it-tieni subparagrafu tal-Artikolu 155(2) TFUE, iżda li l-Kummissjoni ma għandhiex setgħa simili. Il-Qorti Ġenerali interpretat b'mod inkorrett il-bilanċ istituzzjonali tal-Artikoli 154 u 155 TFUE billi estendiet is-setgħat tal-Kummissjoni lil hinn mill-formulazzjoni espliċita tad-dispożizzjonijiet u billi interpretat b'mod inkorrett l-impatt tal-Artikoli 13 u 17 TUE. L-interpretazzjoni tal-Qorti Ġenerali tmur kontra l-kuntest tat-Titolu X TFUE dwar il-politika soċjali u l-Artikolu 28 tal-Karta tad-Drittijiet Fundamentali tal-Unjoni Ewropea. Il-Qorti Ġenerali interpretat b'mod inkorrett is-sentenza tal-Qorti Ġenerali fil-kawża UEAPME vs Il-Kunsill, billi tat lill-Kummissjoni setgħa diskrezzjonali iktar wiesgħa minn dik li għandha skont l-interpretazzjoni korretta. Il-Qorti Ġenerali wettqet żball fl-evalwazzjoni tar-rwol tal-Parlament fil-proċedura prevista fl-Artikoli 154 u 155 TFUE. Għaldaqstant, il-Qorti Ġenerali wettqet żball meta ċaħdet l-ewwel motiv tal-appellanti. Il-Qorti Ġenerali wettqet żball meta qieset li l-Kummissjoni kellha setgħa diskrezzjonali politika wiesgħa meta adottat id-deċiżjoni. B'hekk, il-Qorti Ġenerali: interpretat b'mod inkorrett l-Artikoli 154 u 155 TFUE u n-natura tal-proċess tal-imsieħba soċjali, u wettqet żball meta indikat l-istanzi ta' xebh mal-inizjattiva taċ-ċittadini Ewropej. Għaldaqstant, il-Qorti Ġenerali wettqet żball ta' liġi meta ċaħdet it-tieni motiv tal-appellanti. Il-Qorti Ġenerali wettqet żball meta kkonfermat il-legalità tar-raġunament fil-qosor tad-deċiżjoni tal-Kummissjoni. Ir-raġunijiet mogħtija mill-Kummissjoni fl-ittra tagħha tas-6 ta' Marzu 2018 kienu legalment u fattwalment żbaljati. Il-Kummissjoni ma setgħetx tispjega għalfejn tbiegħdet mill-aċċertamenti mogħtija fil-korrispondenza preċedenti tagħha u fil-komunikazzjonijiet ippubblikati tagħha. Ir-raġunijiet mogħtija fl-ittra ma kinux dawk invokati mill-Kummissjoni fir-risposta tagħha jew waqt is-seduta. Dawn ir-raġunijiet kienu wkoll legalment u fattwalment żbaljati. Il-Kummissjoni ma aġixxietx konformement mal-Artikolu 41 tal-Karta tad-Drittijiet Fundamentali tal-Unjoni Ewropea. Lingwa tal-kawża: iċ-Ċek Il-prodott bl-isem "Bob Martin Clear 50 mg roztok pro nakapání na kůži – spot-on pro kočky" li jiġi fil-forma ta' pipetti (0.5 ml), li fih l-ingredjent attiv Fipronil (50 mg f'kull pipetta) u l-eċċipjenti butilidrossianisol E 320, butilidrossitoluen E 321, alkoħol benżiliku u dietileniku monoetiletere, għandu jiġi kklassifikat taħt l-intestatura 3004 jew taħt l-intestatura 3808 tan-Nomenklatura Magħquda tat-Tariffa Doganali? Lingwa tal-kawża: l-Ingliż Fil-każ ta' risposta fl-affermattiv: Meta tali dritt jinkiser bit-tressiq ta' proċeduri ġudizzjarji fil-konfront ta' din il-persuna fi Stat terz, jeżisti obbligu fuq l-Istat Membru sabiex jipprovdi rimedju, anki permezz ta' ordni intiża li tipprojbixxi lil parti milli tibda jew tkompli proċeduri f'ġurisdizzjoni oħra? Tali obbligu jestendi għal każ fejn kawża tista' tiġi ppreżentata fil-qrati ta' Stat terz filwaqt li ma tistax tiġi ppreżentata taħt il-liġi applikabbli fil-qrati tal-Istat Membru? Lingwa tal-kawża: l-Ingliż Qorti nazzjonali għandha ġurisdizzjoni sabiex tiddetermina talba għad-danni taħt l-Artikolu 85 KEE/l-Artikolu 81 KE fejn l-aġir ikkritikat kien jinvolvi l-provvista ta' servizzi marittimi internazzjonali esklużivament bejn portijiet li ma humiex tal-KEE jew tal-KE fil-perijodu qabel l-1 ta' Mejju 2004 u l-qorti nazzjonali ma kinitx awtorità rilevanti fi Stat Membru għall-finijiet tal-Artikolu 88 KEE jew l-Artikolu 84 KE? Jekk tingħata risposta fin-negattiv għall-ewwel domanda, qorti nazzjonali għandha ġurisdizzjoni sabiex tiddetermina tali talba fir-rigward tal-provvista ta' servizzi marittimi internazzjonali esklużivament bejn portijiet li ma humiex tal-KEE jew tal-KE fil-perijodu bejn l-1 ta' Mejju 2004 u t-18 ta' Ottubru 2006? Lingwa tal-kawża: il-Grieg Ir-rikorrenti titlob li l-Qorti tal-Ġustizzja jogħġobha: tiddikjara li r-Repubblika Ellenika, billi ma adottatx fit-termini previsti l-miżuri kollha neċessarji għall-finijiet tal-eżekuzzjoni tad-deċiżjoni tal-Kummissjoni tas-7 ta' Diċembru 2011 fil-Każ SA.28864, dwar il-ħlasijiet ta' kumpens magħmula mill-Organu Grieg tal-Assigurazzjoni Agrikola (ELGA) fl-2008 u fl-2009 jew, fi kwalunkwe każ, billi ma informatx suffiċjentement skont il-liġi lill-Kummissjoni bil-miżuri adottati skont l-Artikolu 4 tad-deċiżjoni, naqset milli twettaq l-obbligi tagħha taħt l-Artikoli 2, 3 u 4 tad-deċiżjoni inkwistjoni kif ukoll taħt it-Trattat dwar il-Funzjonament tal-Unjoni Ewropea; tikkundanna lir-Repubblika Ellenika għall-ispejjeż. Skont id-deċiżjoni tal-Kummissjoni Ewropea tas-7 ta' Diċembru 2011 fil-Każ SA.28864, ir-Repubblika Ellenika kellha tirkupra fi żmien erba' xhur l-għajnuna inkompatibbli mogħtija permezz tal-Organu Grieg tal-Assigurazzjoni Agrikola (ELGA) fis-snin 2008 u 2009, kif ukoll tinforma suffiċjentement skont il-liġi lill-Kummissjoni Ewropea rigward il-miżuri neċessarji għal dan il-għan. Madankollu, ir-Repubblika Ellenika ma rkupratx l-għajnuna inkwistjoni, kif kienet obbligata tagħmel. Bl-istess mod, ir-Repubblika Ellenika għadha ma adottatx il-miżuri neċessarji sabiex timplimenta d-deċiżjoni. Fi kwalunkwe każ, ir-Repubblika Ellenika ma informatx suffiċjentement skont il-liġi lill-Kummissjoni Ewropea rigward il-miżuri relatati mal-eżekuzzjoni tad-deċiżjoni. Lingwa tal-kawża: il-Franċiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: is-Slovakk Il-President tar-Raba' Awla ordna t-tħassir tal-kawża. Lingwa tal-kawża: il-Franċiż Il-President tad-Disa' Awla ordna t-tħassir tal-kawża. Lingwa tal-kawża: il-Franċiż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Franċiż Il-President tad-Disa' Awla ordna t-tħassir tal-kawża. Lingwa tal-kawża: l-Ispanjol Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Kroat Il-President tas-Sitt Awla ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: l-Ingliż Lingwa tal-kawża: ir-Rumen Ir-rikorrenti titlob li l-Qorti Ġenerali jogħġobha: tikkonstata l-ksur tal-obbligu tal-Kummissjoni Ewropea fir-rigward tal-garanzija tal-osservanza, min-naħa tal-Istati Membri, tat-Trattati tal-Unjoni Ewropea u tad-drittijiet tal-bniedem, kif stabbiliti mill-Karta tad-Drittijiet Fundamentali tal-Unjoni Ewropea; tikkundanna lill-konvenuta tikkumpensa d-dannu morali kkawżat, ikkwantifikat f'ammont ta' EUR 40 000; tikkundanna lill-konvenuta tħallas kumpens għan-nuqqasijiet eżistenti fil-futur. Insostenn tar-rikors tagħha, ir-rikorrenti ssostni li huma sodisfatti l-kundizzjonijiet għall-konstatazzjoni tar-responsabbiltà tal-Kummissjoni Ewropea talli naqset milli taġixxi biex tobbliga lill-Istat Rumen josserva l-obbligi tiegħu derivanti mit-Trattati tal-Unjoni Ewropea u mid-dritt għall-ħajja taċ-ċittadini tiegħu, sa fejn dan ma adottax dispożizzjonijiet li jippermettu l-aċċess għall-kura medika tal-persuni li jinsabu f'sitwazzjonijiet partikolari u li għalihom huwa ta' importanza vitali li jingħataw mediċini għal kura terapewtika mhux imniżżla fis-sunt tal-karatteristiċi tal-prodott (mediċini off-label). Lingwa tal-kawża: il-Grieg Ir-rikorrenti titlob li l-Qorti Ġenerali jogħġobha: tannulla d-Deċiżjoni ta' Implementazzjoni tal-Kummissjoni Ewropea C(2019) 7094 final, tas-7 ta' Ottubru 2019, dwar il-miżuri SA.39119 (2016/C) (ex 2015/NN) (ex 2014/CP) li r-Repubblika Ellenika implimentat fil-forma ta' tnaqqis tal-interessi u ta' garanziji, konnessi man-nirien tal-2017, li tirrigwarda unikament is-settur agrikolu; u tikkundanna lill-konvenuta għall-ispejjeż. Insostenn tar-rikors tagħha, ir-rikorrenti tinvoka tliet motivi. L-ewwel motiv ibbażat fuq l-ineżistenza ta' għajnuna mill-Istat skont l-Artikolu 107(1) TFUE: applikazzjoni u interpretazzjoni żbaljata tal-kundizzjonijiet li taħthom l-għajnuna mill-Istat hija inkompatibbli mas-suq intern, żball ta' fatt, nuqqas ta' motivazzjoni tad-deċiżjoni kkontestata u ksur mill-Kummissjoni tal-prinċipju ta' aspettattivi leġittimi. It-tieni motiv ibbażat fuq il-fatt li l-għajnuna inkwistjoni hija kompatibbli mas-suq intern, peress li tikkostitwixxi għajnuna intiża sabiex ittaffi d-danni kkawżati minn katastrofi naturali. Applikazzjoni u interpretazzjoni żbaljata tal-Artikolu 107(2)(b) TFUE, żball ta' fatt u nuqqas ta' motivazzjoni. Ir-rikorrenti titlob li l-Qorti Ġenerali jogħġobha: tannulla parzjalment id-deċiżjoni kkontestata li annullat l-ewwel deċiżjoni tal-Bord tal-Appell sa fejn l-oppożizzjoni Nru B002522988 kontra l-applikazzjoni għal trade mark tar-rikorrenti f'isem Albéa Services ġiet miċħuda għall-oġġetti kollha fil-klassijiet 3, 8 u 21 u għal parti mill-oġġetti fil-klassijiet 16 u 20; sussidjarjament, tannulla parzjalment id-deċiżjoni kkontestata li annullat l-ewwel deċiżjoni tal-Bord tal-Appell sa fejn l-oppożizzjoni Nru B002522988 kontra l-applikazzjoni għal trade mark tar-rikorrenti f'isem Albéa Services ġiet miċħuda għall-oġġetti kollha fil-klassijiet 3, 8 u 21 u għal parti mill-oġġetti fil-klassijiet 16 u 20 u tibgħat lura l-każ quddiem il-Bord; tordna l-ispejjeż favur ir-rikorrenti. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tannulla d-deċiżjoni kkontestata, u tikkundanna lill-Kummissjoni għall-ispejjeż. Insostenn tar-rikors tagħhom, ir-rikorrenti jinvokaw sitt motivi. L-ewwel motiv, ibbażat fuq l-allegazzjoni li d-Deċiżjoni ta' Implimentazzjoni tal-Kummissjoni (UE) 2019/1585 tikser l-obbligu ta' motivazzjoni u l-prinċipju tal-libertà li jiġu pprovduti servizzi għaliex il-Kummissjoni ma stħarrġitx l-eżistenza ta' għan ta' interess ġenerali superjuri li jkun jiġġustifika r-restrizzjoni tal-prinċipju tal-libertà li jiġu pprovduti servizzi stabbilita mir-regoli dwar id-distribuzzjoni tat-traffiku għall-ajruporti ta' Schiphol u Lelystad. It-tielet motiv, ibbażat fuq l-allegazzjoni li d-Deċiżjoni ta' Implimentazzjoni tal-Kummissjoni (UE) 2019/1585 tikser il-prinċipju tal-libertà li jiġu pprovduti servizzi u l-Artikolu 19(2) tar-Regolament (KE) Nru 1008/2008 minħabba diskriminazzjoni introdotta bir-regoli dwar id-distribuzzjoni tat-traffiku fl-assenza ta' ġustifikazzjonijiet oġġettivi. Ir-raba' motiv, ibbażat fuq l-allegazzjoni li d-Deċiżjoni ta' Implimentazzjoni tal-Kummissjoni (UE) 2019/1585 tikser il-prinċipju tal-libertà li jiġu pprovduti servizzi u l-Artikolu 19(2) tar-Regolament (KE) Nru 1008/2008 minħabba n-nuqqas ta' proporzjonalità tar-regoli dwar id-distribuzzjoni tat-traffiku u n-nuqqas tal-Kummissjoni li tistħarreġ jekk kienx hemm mezzi inqas onerużi. Is-sitt motiv, ibbażat fuq l-allegazzjoni ta' ksur tal-Artikolu 19(2) tar-Regolament (KE) Nru 1008/2008 għaliex il-Kummissjoni ma stħarrġitx jekk il-kundizzjoni li l-ajruporti joffru servizzi neċessarji lil trasportaturi bl-ajru u ma jippreġudikawx bla bżonn l-opportunitajiet kummerċjali tagħhom, ġietx issodisfatta. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tannulla d-deċiżjoni tas-27 ta' Frar 2019, meħudha b'eżekuzzjoni tas-sentenza tat-8 ta' Novembru 2018, RA vs Il-Qorti tal-Awdituri (T-874/16, mhux ippubblikata, EU:T:2018:757), li ma jiġix promoss għall-grad AD 11 fil-kuntest tal-proċedura ta' promozzjoni 2016; tikkundanna lill-Qorti tal-Awdituri tħallsu somma ta' EUR 8 000 għad-dannu morali mġarrab; tikkundanna lill-Qorti tal-Awdituri għall-ispejjeż. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq l-insuffiċjenza tal-motivazzjoni pprovduta fir-risposta ta' ċaħda tal-ilment, peress li l-motiv rilevanti u individwali li jiġġustifika n-nuqqas ta' promozzjoni tar-rikorrent ma huwiex identifikat. It-tieni motiv ibbażat fuq il-ksur tal-Artikolu 45 tar-Regolamenti tal-Persunal tal-Unjoni Ewropea peress li ma twettaqx eżami komparattiv tal-merti tal-uffiċjali kollha intitolati għal promozzjoni. Fil-fatt, minn naħa, peress li wettqet eżami "globali" tal-merti tal-uffiċjali intitolati għal promozzjoni, l-Awtorità tal-Ħatra ma wettqitx l-eżerċizzju komparattiv fuq bażi ugwali. Min-naħa l-oħra, hija applikat b'mod irregolari l-kriterju tal-użu tal-lingwi. It-tielet motiv ibbażat fuq diversi żbalji manifesti ta' evalwazzjoni li bihom hija vvizzjata d-deċiżjoni kkontestata. Ir-raba' motiv ibbażat fuq ksur tal-obbligu ta' adozzjoni tal-miżuri għall-eżekuzzjoni tas-sentenza fi żmien raġjonevoli, li kkawża lir-rikorrent dannu morali sinjifikattiv, li għandu għaldaqstant jiġi kkumpensat. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tiddikjara r-rikors ammissibbli u fondat; tannulla d-deċiżjoni kkontestata kollha kemm hi; tikkundanna lill-konvenuta għall-ispejjeż; tordna kull miżura oħra meħtieġa fl-interess tal-ġustizzja. Insostenn tar-rikors tagħhom, ir-rikorrenti jinvokaw disa' motivi. It-tieni motiv ibbażat fuq il-fatt li l-konvenuta wettqet żball manifest ta' evalwazzjoni u kisret l-Artikolu 13(3) tar-Regolament REACH, għaliex it-twettiq ta' testijiet fuq l-etere tad-dimetil (iktar 'il quddiem is-"sustanza") fil-konċentrazzjonijiet imposti mid-deċiżjoni kkontestata ma huwiex teknikament possibbli u jmur kontra l-metodi ta' ttestjar preskritti fil-miżuri msemmija fl-Artikolu 13(3) tar-Regolament REACH. It-tielet motiv ibbażat fuq il-fatt li l-konvenuta wettqet żball manifest ta' evalwazzjoni billi talbet testijiet li ser jipproduċu l-ebda informazzjoni rilevanti dwar is-sustanza. Ir-raba' motiv ibbażat fuq il-fatt li l-konvenuta wettqet żball manifest ta' evalwazzjoni u ma osservatx il-kolonna 2 tal-punt 8.7.3 tal-Anness X tar-Regolament REACH billi talbet iż-żieda tal-koorti 2A/2B mal-istudju estiż tat-tossiċità riproduttiva fuq ġenerazzjoni waħda. It-tmien motiv ibbażat fuq il-fatt li l-konvenuta wettqet żball manifest ta' evalwazzjoni, ma ħaditx inkunsiderazzjoni informazzjoni rilevanti u ma osservatx il-kolonna 2 tal-punt 8.7.2 tal-Anness IX tar-Regolament REACH billi talbet studju tat-tossiċità fl-iżvilupp ta' qabel it-twelid (metodu ta' ttestjar: B.31 tal-UE/OECD TG 414) li għandu jitwettaq fuq il-fniek permezz ta' inalazzjoni. Id-disa' motiv ibbażat fuq il-fatt li l-konvenuta kisret il-prinċipju ta' proporzjonalità tad-dritt tal-Unjoni u tal-Artikolu 25 tar-Regolament REACH (a) billi talbet testijiet li huma inutli u mhux adatti, minħabba li huwa teknikament impossibbli li dawn jitwettqu kif titlob il-konvenuta u għaliex, ladarba jkunu twettqu, ma jipproduċu l-ebda informazzjoni rilevanti dwar is-sustanza, (b) billi talbet studju preliminari għall-individwazzjoni tad-doża li hija inutli wkoll fid-dawl tat-telf konsiderevoli u kbir ta' ħajja tal-annimali li jmur kontra r-rekwiżiti previsti fl-Artikolu 25 tar-Regolament REACH, u (c) billi warrbet l-għażla inqas oneruża. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tilqa' dan ir-rikors bħala fondat; tiġġustifika r-rikors fuq il-mertu; tiddikjara li d-deċiżjoni tat-3 ta' Ottubru 2019, konsegwentement tad-9 ta' Ottubru 2019, illegali u inġusta; tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka erba' motivi. L-ewwel motiv, ibbażat fuq il-ksur tal-Artikolu 20 tal-Istatuti tal-Fond Ewropew tal-Investiment li skontu "l-Kap Eżekuttiv għandu jinħatar għal 5 snin u għandu jkun eliġibbli biex jerġa' jinħatar". It-tielet motiv, ibbażat fuq id-diskriminazzjoni diretta ibbażata fuq l-età tar-rikorrent. Ir-rikorrent iqis li billi ċaħdet il-kandidatura tiegħu fuq is-sempliċi bażi tal-età tiegħu il-bord ta' reklutaġġ kiser il-prinċipju ta' nondiskriminazzjoni. Ir-raba' motiv, ibbażat fuq il-ksur tad-data kunfidenzjali u personali tar-rikorrent. Ir-rikorrent isostni li billi invoka l-kontenut tal-ittra ta' ħatra sabiex iġġustifika d-deċiżjoni tiegħu, il-bord ta' reklutaġġ jirrikonoxxi li kellu għarfien ta' dokument li tiegħu ma kellux ikun fil-pussess u li kien jinkludi data personali relatata mar-rikorrent. Lingwa tal-kawża: il-Franċiż Ir-rikorrenti titlob li l-Qorti Ġenerali jogħġobha: issejjaħ lill-partijiet jekk dan ikun neċessarju; tilqa' dan ir-rikors bħala ammissibbli proċeduralment; tilqgħu fuq il-mertu; tordna konsegwentement l-integrazzjoni mill-ġdid tar-rikorrenti fl-aħħar pożizzjoni ta' xogħol okkupata minn din tal-aħħar ma' [kunfidenzjali], jew jekk le, f'pożizzjoni ekwivalenti u terġa' tagħtiha retroattivament id-drittijiet kollha tagħha; tordna d-dmirijiet u l-miżuri ta' investigazzjoni kollha, b'mod partikolari, perizja medika minn espert mediku indipendenti intiża sabiex tiġi evalwata l-korrispondenza bejn l-istat ta' saħħa tar-rikorrenti u l-eżerċizzju tal-aħħar pożizzjoni ta' xogħol tagħha okkupata ma' [kunfidenzjali], jew jekk le, ta' kull pożizzjoni oħra relatata mal-grad u mal-kwalifiki tagħha, jew jekk le, ta' kull impjieg ieħor relatat mal-possibbiltajiet u mal-kapaċitajiet tagħha mal-Kummissjoni; tikkundanna lill-Awtorità tal-Ħatra għall-ispejjeż kollha tal-istanza u b'mod partikolari għall-ispejjeż tal-perizja; tirriżerva lir-rikorrenti d-drittijiet, il-motivi, il-ħlasijiet u l-azzjonijiet l-oħra kollha. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq l-irregolarità tad-deċiżjoni tal-Awtorità tal-Ħatra tas-27 ta' Frar 2019 li ssemmi b'mod żbaljat deċiżjoni tal-Awtorità tal-Ħatra tal-31 ta' Marzu 2016 li l-każ jitressaq quddiem il-Kumitat tal-Invalidità, filwaqt li l-każ kien tressaq quddiemu fis-26 ta' Ġunju 2018, fatt li jivvizzja d-deċiżjoni kkontestata tas-27 ta' Frar 2019 b'irregolarità li għandha twassal għar-riforma tagħha jew għall-annullament tagħha. It-tieni motiv ibbażat fuq l-irregolarità tat-tressiq tal-każ quddiem il-Kumitat tal-Invalidità wara l-irtirar tad-deċiżjoni tad-9 ta' Novembru 2017 permezz ta' deċiżjoni tat-20 ta' April 2018 tal-Awtorità tal-Ħatra. Fil-fatt, sussegwentement għall-irtirar tad-deċiżjoni tad-9 ta' Novembru 2017 li rtirat lir-rikorrenti minħabba invalidità permanenti totali, din tal-aħħar kien imissha għamlet eżami mediku mwettaq mis-Servizz mediku. Issa, dan ma kienx il-każ u din l-irregolarità għandha twassal għar-riforma jew għall-annullament tad-deċiżjoni kkontestata. It-tielet motiv ibbażat fuq l-irregolarità tat-tressiq tal-każ quddiem il-Kumitat tal-Invalidità fis-26 ta' Ġunju 2018 filwaqt li l-kundizzjonijiet għat-tressiq tal-każ ma kinux issodisfatti b'mod partikolari dik relatata mat-tul tal-perijodu ta' mard preċedenti għat-tressiq. Ir-raba' motiv ibbażat fuq il-kompożizzjoni irregolari tal-Kumitat tal-Invalidità u fuq l-assenza ta' fondatezza tal-konklużjonijiet meħuda. Ir-rikorrenti ssostni li t-tabib [kunfidenzjali] kien iffastidjaha u tqis li għaldaqstant huwa inkonċepibbli li l-eżami tal-istat ta' saħħa tagħha jiġi sottomess lilu. Għaldaqstant, in-nuqqas ta' imparzjalità ta' membru tal-Kumitat tal-Invalidità jikkostitwixxi irregolarità li tivvizzja d-deċiżjoni ta' rtirar tar-rikorrenti minħabba invalidità. Lingwa tal-kawża: il-Grieg Ir-rikorrenti titlob li l-Qorti Ġenerali jogħġobha: tilqa' dan ir-rikors; tannulla d-deċiżjoni kkontestata; tilqa l-applikazzjoni għar-reġistrazzjoni tat-trade mark Nru 015554918/17.06.2016"ΑΠΛΑ! u rappreżentazzjoni" għall-prodotti u s-servizzi kollha fil-klassijiet 1, 2, 3, 4, 5, 6, 8, 9, 14, 16, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 39, 43; tikkundanna lill-EUIPO għall-ispejjeż skont l-Artikolu 190(1) tar-Regoli tal-Proċedura tal-Qorti Ġenerali. Ksur tal-Artikolu 67(1)(b) u (c) tar-Regolament (UE) 207/2009 tal-Parlament Ewropew u tal-Kunsill; Ksur tal-prinċipju ta' ugwaljanza fit-trattament fil-konfront tal-applikanti kollha tal-UE. Ir-rikorrenti titlob li l-Qorti Ġenerali jogħġobha: tilqa' l-appell; tannulla d-deċiżjoni kkontestata; u/jew tannulla d-deċiżjoni kkontestata minħabba l-applikazzjoni żbaljata tal-Artikolu 8(1)(b) u tiddeċiedi li ma hemmx probabbiltà ta' konfużjoni bejn iż-żewġ trademarks inkwistjoni; tagħti deċiżjoni ġdida li tilqa' l-applikazzjoni għal reġistrazzjoni tat-trade mark tal-Unjoni Ewropea Nru 15 035 991 HELIX ELIXIR għall-oġġetti kollha li saret applikazzjoni għalihom; u tikkundanna lill-EUIPO (u lill-intervenjent, jekk jiddeċiedi li jintervjeni fil-proċeduri) għall-ispejjeż. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tannulla l-miżura kkontestata, jiġifieri r-Regolament Delegat sa fejn ineħħi lil AQUIND Interconnector mil-lista tal-Unjoni; sussidjarjament, tannulla r-Regolament Delegat fl-intier tiegħu; u tikkundanna lill-Kummissjoni Ewropea għall-ispejjeż sostnuti mir-rikorrenti f'dawn il-proċeduri. Fir-rikors tagħhom, ir-rikorrenti jitolbu lill-Qorti tal-Ġustizzja tannulla r-Regolament Delegat tal-Kummissjoni tal-31 ta' Ottubru 2019 li jemenda r-Regolament (UE) Nru 347/2013 tal-Parlament Ewropew u tal-Kunsill fir-rigward tal-lista tal-Unjoni ta' proġetti ta' interess komuni. Insostenn tar-rikors tagħhom, ir-rikorrenti jinvokaw seba' motivi. L-ewwel motiv ibbażat fuq nuqqas ta' dikjarazzjoni tar-raġunijiet għat-tneħħija ta' AQUIND Interconnector mil-lista tal-Unjoni. Bi ksur tal-obbligu li jingħataw raġunijiet, ir-Regolament Delegat ma jinkludix jew ma jirreferix għal xi dikjarazzjoni ta' raġunijiet għat-tneħħija ta' AQUIND Interconnector mil-lista tal-Unjoni u r-rikorrenti ma ngħataw ebda raġuni għat-tneħħija. L-istabbiliment tal-lista ta' proġetti ta' interess komuni għall-iskop tar-Regolament Delegat ma kienx bi qbil mar-rekwiżiti tar-Regolament TEN-E. It-tielet motiv ibbażat fuq il-ksur tal-Artikolu 10(1) tat-Trattat tal-Karta dwar l-Enerġija. It-tneħħija ta' AQUIND Interconnector mil-lista tal-Unjoni u n-nuqqas ta' kwalunkwe raġuni għal din it-tneħħija jiksru l-obbligi taħt l-Artikolu 10(1) tat-Trattat tal-Karta dwar l-Enerġija għall-provvista ta' kundizzjonijiet stabbli, ekwi u trasparenti u għall-għoti ta' trattament ġust u ekwu għall-investimenti. Ir-raba' motiv ibbażat fuq ksur tad-dritt għal amministrazzjoni tajba taħt l-Artikolu 41 tal-Karta dwar id-Drittijiet Fundamentali tal-Unjoni Ewropea. Bi ksur tal-Artikolu 41 tal-Karta tad-Drittijiet Fundamentali, it-tneħħija ta' AQUIND Interconnector mil-lista tal-Unjoni ma saritx b'mod imparzjali u r-rikorrenti ma kellhomx id-dritt li jinstemgħu qabel l-adozzjoni tar-Regolament Delegat. Il-ħames motiv ibbażat fuq il-ksur tal-prinċipju tad-dritt tal-Unjoni ta' trattament ugwali. Bi ksur tal-prinċipju tad-dritt tal-Unjoni ta' trattament ugwali, AQUIND Interconnector kienet ittrattata b'mod differenti u inġust meta mqabbla ma proġetti ta' interess komuni (PIK) paragunabbli proposti mingħajr ebda ġustifikazzjoni oġġettiva għal tali trattament mhux ugwali. Is-sitt motiv ibbażat fuq ksur tal-prinċipju tad-dritt tal-Unjoni ta' proporzjonalità. Bħala PIK eżistenti fi stadju ta' żvilupp, is-sempliċi tneħħija ta' AQUIND Interconnector mil-lista tal-Unjoni mingħajr ma sar paragun dettaljat ta' proġetti paragunabbli u mingħajr ma r-rikorrenti ngħataw opportunità li jirrimedjaw xi problemi hija sproporzjonata. Is-seba' motiv ibbażat fuq ksur tal-prinċipji tad-dritt tal-Unjoni ta' ċertezza legali u ta' aspettattivi leġittimi. Il-miżura kkontestata tikser l-aspettattivi leġittimi tar-rikorrenti li hija intitolata sserraħ fuq l-inklużjoni tagħha fil-lista tal-Unjoni u li l-proċess tal-preparazzjoni tal-lista tal-PIK tal-Unjoni ssir skont l-għanijiet u l-obbligi tar-Regolament TEN-E u rekwiżiti legali oħra applikabbli. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; Ksur tal-Artikoli 58(1)(a) u 18 tar-Regolament (UE) 2017/1001 tal-Parlament Ewropew u tal-Kunsill u tal-ġurisprudenza tal-Qorti tal-Ġustizzja tal-Unjoni Ewropea fir-rigward tal-evalwazzjoni tal-prova tal-użu. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-konvenut u, fil-każ li Bio-tec Biologische Naturverpackungen GmbH & Co. KG tiddeċiedi li tintervjeni fil-kawża, lil Bio-tec Biologische Naturverpackungen GmbH & Co. KG għall-ispejjeż. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tiddikjara dan ir-rikors ammissibbli u fondat; konsegwentement: tannulla r-rapport ta' evalwazzjoni tal-2016 tar-rikorrent, iffirmat mis-Segretarju Ġenerali fis-16 ta' Novembru 2018; sa fejn meħtieġ, tannulla d-deċiżjoni tal-President tal-25 ta' Settembru 2019 li tiċħad l-ilment; tikkundanna lill-konvenut għall-ispejjeż kollha. Insostenn tar-rikors tiegħu, ir-rikorrent jinvoka ħames motivi. L-ewwel motiv ibbażat fuq il-ksur tal-obbligu ta' motivazzjoni u tal-Artikolu 25(2) tar-Regolamenti tal-Persunal tal-Unjoni Ewropea, peress li, l-ewwel nett, l-evalwazzjoni tar-rikorrent ma hijiex kompluta peress li l-ebda evalwazzjoni ma tinsab taħt it-titolu "Sens ta' responsabbiltà u integrità professjonali", taħt "Kondotta", fl-aħħar verżjoni tar-rapport ta' evalwazzjoni. It-tieni nett, hemm differenza suffiċjentement sostanzjali bejn ir-rapporti ta' evalwazzjoni tal-2016 u r-rapporti ta' evalwazzjoni preċedenti, b'mod partikolari dak tal-2015, u din id-differenza ma ġietx immotivata b'mod regolari. It-tieni motiv ibbażat fuq l-assenza ta' teħid inkunsiderazzjoni fl-evalwazzjonijiet tas-sitwazzjoni ta' nuqqas ta' persunal tad-diviżjoni tar-rikorrent u tal-attivitajiet anċillari tar-rikorrent. F'dan ir-rigward, ir-rikorrent iqis li, fl-2016, il-prestazzjoni tiegħu ġiet influwenzata minn diversi fatturi li ma ġewx meħuda inkunsiderazzjoni b'mod regolari mill-konvenut waqt it-tfassil tar-rapport ta' evalwazzjoni, jiġifieri s-sitwazzjoni ta' nuqqas ta' persunal tad-diviżjoni tiegħu, il-parteċipazzjoni tiegħu fil-kumitat tal-persunal u l-parteċipazzjoni tiegħu fl-implimentazzjoni ta' kunċett ġdid ta' evakwazzjoni li sar prijorità tad-Direttorat B tad-DĠ SAFE, il-"PPP". It-tielet motiv ibbażat fuq żball manifest ta' evalwazzjoni, peress li l-evalwazzjonijiet li jinsabu fir-rapport ta' evalwazzjoni tal-2016, ikkaratterizzati minn deterjorament ċar tal-prestazzjonijiet meta mqabbla mal-2015, huma manifestament żbaljati u ma jiħdux inkunsiderazzjoni l-involviment kbir tar-rikorrent fil-kompiti tiegħu u r-riżultati miksuba, minkejja ċ-ċirkustanzi partikolarment diffiċli. Ir-raba' motiv ibbażat fuq l-assenza ta' ambjent seren matul l-intervisti ta' evalwazzjoni u fuq il-ksur tad-dritt għal smigħ u tal-Artikolu 6.2 tar-regoli interni dwar l-evalwazzjoni, peress li l-intervista mal-ewwel evalwatur u b'mod partikolari l-intervista mal-aħħar evalwatur ma seħħewx fl-ambjent seren meħtieġ fl-Artikolu 6.2 tar-regoli interni u ma ħallewx lir-rikorrent jippreżenta, b'mod utli, l-osservazzjonijiet tiegħu dwar ir-rimarki negattivi fir-rapport ta' evalwazzjoni. Barra minn hekk, ir-rapport fil-biċċa l-kbira baqa' l-istess wara dawn l-intervisti. Il-ħames motiv ibbażat fuq il-ksur tal-prinċipji ta' oġġettività u ta' imparzjalità, fuq fastidju u fuq il-ksur tal-Artikolu 41(1) tal-Karta tad-Drittijiet Fundamentali tal-Unjoni Ewropea u tal-prinċipju ta' premura, kif ukoll fuq l-użu ħażin ta' poter. F'dan ir-rigward, ir-rikorrent iqis li l-assenza ta' ġustifikazzjoni suffiċjenti, rilevanti u fondata tal-kummenti negattivi jew dawk b'konnotazzjoni negattiva, li jinsabu fir-rapport ta' evalwazzjoni tal-2016 wasslet lir-rikorrent iqis li dan ir-rapport huwa abbużiv u mmarkat b'nuqqas evidenti ta' oġġettività u ta' imparzjalità u pjuttost jammonta għal ftehim bil-miktub mill-aħħar evalwatur bl-assistenza tal-ewwel evalwatur. Kull element tal-evalwazzjoni huwa skredtu meta mqabbel mas-snin ta' qabel, b'mod partikolari mal-2015, għall-ebda raġuni. Huwa ma fih l-ebda element pożittiv. Il-biċċa l-kbira tar-riżultati miksuba mir-rikorrent fl-2016 huma injorati, u kwalunkwe xogħol li għamel huwa miċħud. Dan ir-rapport huwa kkaratterizzat minn użu ħażin ta' poter peress li l-uniku għan li għandu huwa li jagħmel ħsara lir-rikorrent billi jippreżenta verżjoni mgħawġa tar-realtà tal-prestazzjonijiet tiegħu, li hija protetta fid-dehra mis-setgħa diskrezzjonali wiesgħa rriżervata għall-evalwaturi. Dan l-approċċ abbużiv, li jikkonsisti mill-użu abbużiv tas-sistema ta' evalwazzjoni taħt il-pretensjoni qarrieqa ta' setgħa diskrezzjonali wiesgħa, għandu l-effett li jirrendi d-difiża tar-rikorrent diffiċli peress li dan isib ruħu fid-dehra wiċċ imb wiċċ ma' ġudizzji ta' valur li l-istħarriġ tagħhom huwa limitat. Fl-aħħar nett, il-konvenut lanqas ma osserva d-dmir tiegħu ta' premura peress li l-interessi tar-rikorrent manifestament ma ġewx meħuda inkunsiderazzjoni. Lingwa tar-rikors: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: it-Taljan Ir-rikorrenti titlob li l-Qorti Ġenerali jogħġobha: tannulla d-Deċiżjoni ta' Impimentazzjoni tal-Kummissjoni C(2019)7815 tat-30 ta' Ottubru 2019, sa fejn tapplika, fir-rigward tal-Italja, il-korrezzjonijiet finanzjarji relatati mal-ispezzjonijiet ta' awditjar AA/2016/012, AA/2016/003, AA/2016/015/IT, FV/2016/002/IT u RD1/2016/803/IT; sussidjarjament, tannulla l-imsemmija deċiżjoni sa fejn tapplika r-rettifika b'rata fissa ta' EUR 143 924 279,14, relatata mas-snin finanzjarji 2015, 2016 (spezzjonijiet AA/2016/012, AA/2016/003, AA/2016/015/IT), minflok ir-rettifika preċiża kkwantifikata ta' AGEA ta' EUR 64.860.193.65; fi kwalunkwe każ, tikkundanna lill-Kummissjoni għall-ispejjeż ġudizzjarji. L-Italja tikkontesta d-deċiżjoni li hija s-suġġett ta' dan ir-rikors sa fejn din ipprovdiet, fir-rigward tagħha, korrezzjonijiet finanzjarji fil-kuntest tal-Fond Agrikolu Ewropew ta' Garanzija (FAEG) u tal-Fond Agrikolu Ewropew għall-Iżvilupp Rurali (FAEŻR). Insostenn tar-rikors tagħha, ir-rikorrenti tinvoka sitt motivi. Motivi relatati mal-korrezzjoni li tirriżulta mill-ispezzjonijiet AA/2016/012, AA/2016/003 u AA/2016/015 IT, dwar għajnuna għal żoni; It-tielet motiv huwa bbażat fuq ksur tal-Artikolu 292(2) TFUE u tal-Artikolu 41 tal-Karta tad-Drittijiet Fundamentali tal-Unjoni Ewropea, b'kunsiderazzjoni għall-applikazzjoni tal-klawżola ġenerali ta' "sforz sproporzjonat" li abbażi tiegħu hija ġġustifikata r-rettifika b'rata fissa. Motivi relatati mal-korrezzjoni li tirriżulta mill-ispezzjoni FV/2016/002/IT, dwar l-organizzazzjoni tal-produtturi u programmi operazzjonali: Motiv relatat mal-korrezzjoni li tirriżulta mill-ispezzjoni RD1/2016/803/IT, dwar miżuri ta' żvilupp rurali: Is-sitt motiv huwa bbażat fuq nuqqas tal-irregolarità fil-proċeduri ta' għoti ta' kuntratti pubbliċi, b'kunsiderazzjoni għall-allegat nuqqas ta' osservanza tar-regoli tal-għoti ta' kuntratti pubbliċi f'żewġ każijiet meħuda inkunsiderazzjoni. Lingwa tar-rikors: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata u tikkonferma d-deċiżjoni tad-Diviżjoni ta' Kanċellazzjoni tal-EUIPO tal-10 ta' Diċembru 2018 fil-proċedimenti għal dikjarazzjoni ta' invalidità Nru 14 618 C li jirrigwardaw it-trade mark tal-Unjoni Paragon Nru 3 705 051; sussidjarjament, temenda d-deċiżjoni kkontestata billi tannulla d-deċiżjoni tad-Diviżjoni ta' Kanċellazzjoni tal-EUIPO tal-10 ta' Diċembru 2018 fil-proċedimenti għal dikjarazzjoni ta' invalidità Nru 14 618 C sa fejn it-trade mark tal-Unjoni Paragon Nru 3 705 051 għall-prodotti "partijiet tal-karozzerija għall-intunar ta' vetturi bil-mutur għat-trasport fuq l-art; mikrofoni għall-użu hands-free ta' telefons ċellulari għall-vetturi bil-mutur għat-trasport fuq l-art; arloġġi għall-vetturi bil-mutur għat-trasport fuq l-art", ġiet irrevokata b'effett mill-14 ta' Marzu 2017; tikkundanna lill-EUIPO għall-ispejjeż, inklużi dawk marbuta mal-proċedimenti quddiem il-Bord tal-Appell. Ksur tal-Artikolu 58(1)(a) u (2) tar-Regolament (UE) 2017/1001 tal-Parlament Ewropew u tal-Kunsill; Sussidjarjament, ksur tal-Artikolu 58(2) tar-Regolament (UE) 2017/1001 tal-Parlament Ewropew u tal-Kunsill. Lingwa tar-rikors: il-Ġermaniż Ir-rikorrent jitlob li l-Qorti Ġenerali jogħġobha: tannulla d-deċiżjoni kkontestata, sa fejn tikkonferma r-reġistrazzjoni tat-trade mark tal-Unjoni Nru 5 922 885 għall-prodotti li ġejjin: Klassi 29: Frott imnixxef Klassi 31: Frott u ħxejjex friski Klassi 35: Esportazzjoni ta' frott frisk; tikkundanna lill-EUIPO għall-ispejjeż, inklużi dawk sostnuti fil-kuntest tal-proċedimenti ta' appell. Ksur tal-Artikolu 58(1)(a) u (2) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tilqa' t-talba tannulla d-deċiżjoni kkontestata; tordna li l-applikazzjoni għat-trade mark tal-Unjoni Ewropea Nru. 15 722 648 tiġi aċċettata; tikkundanna lill-EUIPO u l-parti l-oħra għad-drittijiet u għall-ispejjeż. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tar-rikors: il-Ġermaniż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(b) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 16(1)(a) tar-Regolament Delegat tal-Kummissjoni (UE) 2018/625; Ksur tal-Artikolu 94(1) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 97(1) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 95(1) tar-Regolament (UE) 2017/1001 tal-Parlament Ewropew u tal-Kunsill; Ksur tal-projbizzjoni ta' arbitrarjetà. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: il-Franċiż Ir-rikorrenti jitlob li l-Qorti Ġenerali jogħġobha: tannulla d-deċiżjoni ta' revoka tal-Awtorità tal-Ħatra tal-14 ta' Marzu 2019; tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka l-motivi segwenti. Motivi għall-annullament dwar l-għeluq definittiv tal-proċedura ta' invalidità. Ir-rikorrent jinvoka f'dan ir-rigward l-użu ħażin ta' poter, in-nuqqas tad-dipartiment u l-ksur tad-dmirijiet ta' imparzjalità, ta' oġġettività u ta' newtralità; Motivi għall-annullament dwar is-sanzjoni dixxiplinari imposta. Ir-rikorrent isostni f'dan ir-rigward irregolarità proċedurali, ksur tal-Artikolu 22 tal-Anness IX tar-Regolamenti tal-Persunal tal-Unjoni Ewropea, użu ħażin ta' poter, non-osservanza tal-kunfidenzjalità tar-rapport tal-OLAF għall-punti ta' investigazzjoni magħluqa mingħajr segwitu, żamma ta' allegazzjonijiet sadanittant magħluqa mingħajr segwitu u ksur tal-preżunzjoni ta' innoċenza. Ir-rikorrent ukoll isostni ksur tal-Artikolu 10 tal-Anness IX tar-Regolamenti tal-Persunal, ksur tad-drittijiet tad-difiża, żball manifest ta' evalwazzjoni tal-kriterji stabbiliti fl-Artikolu 10 tal-Anness IX tar-Regolamenti tal-Persunal u assenza ta' motivazzjoni. Lingwa tar-rikors: it-Taljan Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tiddikjara li t-trade mark the DoubleF tista' tiġi rreġistrata bħala trade mark tal-Unjoni għall-prodotti kollha fil-klassijiet 18 u 35 kif indikati fl-applikazzjoni għar-reġistrazzjoni Nru 15 780 001; tikkundanna lill-EUIPO għall-ispejjeż. Ksur tal-Artikolu 8(1)(b) u tal-Artikolu 8(2) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: l-Ispanjol Ir-rikorrent jitlob li l-Qorti Ġenerali tikkunsidra t-talba mressqa permezz ta' rikors kontra l-atti kkontestati bid-dokumenti mehmuża tagħha, tammettiha u, fil-mertu tagħhom, tiddikjara l-atti kkontestati li huma s-suġġett ta' din il-proċedura nulli u bla effett, bl-ispejjeż għall-konvenut. Dan ir-rikors huwa intiż kontra d-Deċiżjoni tal-Parlament Ewropew imħabbra mill-President Sassoli fil-Plenarja tat-13 ta' Jannar 2020, li, meta ttieħdet inkunsiderazzjoni d-deċiżjoni tal-Junta Electoral Central (il-Kummissjoni Elettorali Ċentrali) tat-3 ta' Jannar 2020 segwita mid-deċiżjoni tat-Tribunal Supremo (il-Qorti Suprema, Spanja) tad-9 ta' Jannar 2020, tikkonstata li s-siġġu ta' Oriol Junqueras i Vies huwa vakanti b'effett mit-3 ta' Jannar 2020 skont ir-Regolament tal-Parlament, kif ukoll kontra ċ-ċaħda, permezz tad-deċiżjoni preċedenti, tat-talba urġenti għall-protezzjoni tal-immunità ta' O. Junqueras i Vies, imressqa f'isem O. Junqueras i Vies, fl-20 ta' Diċembru 2019 (20/12/2019) minn Riba i Giner (MPE). Insostenn tar-rikors tiegħu, ir-rikorrent jinvoka ħames motivi. L-ewwel motiv ibbażat fuq ksur tal-Artikoli 41(1) u 41(2) tal-Karta tad-Drittijiet Fundamentali tal-Unjoni Ewropea, peress li l-Artikoli 13(3) tal-Att Elettorali Ewropew (1976) u 4(7) tar-Regoli tal-Proċedura tal-Parlament għandhom jiġu interpretati fis-sens li jirrikjedu proċedura li tirrispetta l-imsemmija drittijiet li tippermetti li tiġi ssostanzjata u pprovata l-eżistenza tal-eċċezzjonijiet għad-dikjarazzjoni li s-siġġu ta' Oriol Junqueras i Vies huwa vakanti. It-tieni motiv ibbażat fuq ksur tal-Artikoli 39(1) u 39(2) tal-Karta tad-Drittijiet Fundamentali tal-Unjoni Ewropea, tal-Artikolu 4(3) TUE, tal-Artikolu 1(3) tal-Att Elettorali Ewropew (1976), tal-prinċipju ta' kooperazzjoni leali tat-tielet paragrafu tal-Artikolu 4 TUE (f'dan il-każ mill-Qorti Suprema), tal-prinċipju ta' supremazija tad-dritt tal-Unjoni, tal-Artikolu 9 (it-tieni paragrafu) tal-Protokoll 7 dwar il-Privileġġi u l-Immunitajiet u 6 tar-Regoli tal-Proċedura tal-Parlament Ewropew, wara li ma ta ebda effett prattiku għas-sentenza tal-Qorti tal-Ġustizzja tal-Unjoni Ewropea tad-19 ta' Diċembru 2019, mogħtija fil-Kawża C-502/19 preċiżament fir-rigward ta' Oriol Junqueras i Vies, li kienet tirrikjedi titressaq talba (tneħħija tal-immunità) lill-Parlament Ewropew. Sussidjarjament huwa sostnut li l-interpretazzjoni li għandha tingħata skont l-Artikoli 13(3) tal-Att Elettorali Ewropew u 4(7) tar-Regoli tal-Proċedura tal-Parlament Ewropew hija fis-sens li l-Parlament Ewropew jista' jivverifika l-eċċezzjonijiet previsti fl-imsemmija artikoli għas-siġġu vakanti meta l-motiv huwa evalwat mingħajr ma jkun hemm ksur tad-dritt intern tal-Istat. It-tielet motiv ibbażat fuq ksur tal-Artikoli 39(1) u 39(2) tal-Karta tad-Drittijiet Fundamentali tal-Unjoni Ewropea u tal-Artikolu4(7) tar-Regoli tal-Proċedura tal-Parlament Ewropew, peress li d-deċiżjonijiet tal-Istat li fuqhom hija bbażata d-dikjarazzjoni ta' siġġu vakanti ma humiex finali. Ir-raba' motiv ibbażat fuq il-ksur tal-Artikoli 39(1) u 39(2) tal-Karta tad-Drittijiet Fundamentali tal-Unjoni Ewropea, tal-Artikolu 3 tal-Protokoll 1 tal-Konvenzjoni Ewropea dwar id-Drittijiet tal-Bniedem u l-Libertajiet Fundamentali (KEDB) u tal-Artikolu 9 (l-ewwel paragrafu (a) u (b) tal-Protokoll 7 dwar il-Privileġġi u l-Immunitajiet u l-Artikolu 6 tar-Regoli tal-Proċedura tal-Parlament, billi ostakola illegalment l-effettività għal Oriol Junqueras i Vies tal-immunitajiet li r-rikorrenti huwa intitolat għalihom. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tannulla d-deċiżjoni tad-Diviżjoni tal-Kanċellazzjoni; tordna li t-trade mark tal-Unjoni Nru 4 871 836 tibqa' fis-seħħ; tikkundanna lill-EUIPO jbati l-ispejjeż tar-rikorrenti relatati mal-proċedimenti quddiem id-Diviżjoni tal-Kanċellazzjoni u l-Bordijiet tal-Appell kif ukoll dawk relatati mal-proċeduri quddiem il-Qorti Ġenerali fir-rigward ta' ammont li għandu jiġi speċifikat iktar tard. Ksur tal-Artikolu 7(1)(c) tar-Regolament (UE) 2017/1001 tal-Parlament Ewropew u tal-Kunsill. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; fir-rigward tat-talba tar-rikorrenti għal rimbors tal-ispejjeż tal-appell, tibdel id-deċiżjoni kkontestata sabiex l-ispejjeż tal-appell jiġu rrimborsati; tannulla d-deċiżjoni tad-Diviżjoni tal-Kanċellazzjoni tal-EUIPO tat-22 ta' Frar 2019 (Proċedimenti ta' Kanċellazzjoni 2017 Nru 15 428 C) sa fejn l-imsemmija deċiżjoni tiddikjara invalida t-trade mark Ewropea Nru No 6 206 718 għall-prodotti: Klassi 5: Strippi ta' test għal skopijiet mediċi; Klassi 9: Tagħmir għall-qies tat-temperatura tal-ġisem u tal-funzjonijiet tiegħu; Klassi 10: Tagħmir u apparat kirurġiku, mediku, dentali u veterinarju, b'mod partikolari apparat għat-terapija tal-uġigħ, elettrodi għall-apparat ta' terapija elettrika, artikli ortopediċi, b'mod partikolari żraben ortopediċi u suletti taż-żraben; faxex għall-għaksa; faxex għall-ġisem; kalzetti ortopediċi; pinen tal-insulina; massaġġaturi għas-saqajn; apparat għall-massaġġi; apparat għar-radjoterapija, b'mod partikolari terapija tas-sħana u tad-dawl; sa fejn ordnat lill-proprjetarju tat-trade mark (ir-rikorrenti) tbati l-ispejjeż; tiċħad it-talba għar-revoka tat-trade mark Ewropea Nru No 6 206 718 Promed kollha kemm hi; tikkundanna lill-EUIPO għall-ispejjeż (inklużi dawk tar-rikorrenti, l-ispejjeż tal- EUIPO u, kif il-parti l-oħra tintervjeni, dawk tal-intervenjent). Ksur tat-tielet sentenza tal-Artikolu 95(1) flimkien mal-Artikolu 59(1)(a), u l-Artikolu 7(1)(b) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 59(1)(a) u l-Artikolu 7(1)(b) tar-Regolament (UE) 2017/1001 tal-Parlament Ewropew u tal-Kunsill. Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tannulla d-deċiżjoni tad-Diviżjoni tal-Oppożizzjoni tal-21 ta' Marzu 2019 fl-oppożizzjoni B 3050458; tiċħad it-trade mark ikkontestata fir-rigward tal-prodotti u servizzi kkontestati, li huma kollha prodotti u servizzi koperti mill-applikazzjoni; tikkundanna lill-konvenut għall-ispejjeż tiegħu kif ukoll dawk sostnuti mir-rikorrenti. Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 8(5) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 8(4) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: l-Ingliż Il-President tas-Seba' Awla ordna t-tħassir tal-kawża. Lingwa tal-kawża: l-Ingliż Il-President tal-Ewwel Awla ordna t-tħassir tal-kawża.